open-index/open-wikipedia-markdown huggingface dataset:
ಶಾಂಕವೇಯಗಳು

thumb|ಶಾಂಕವೇಯದ ಒಂದು ಉದಾಹರಣೆಯಾದ ದೀರ್ಘವೃತ್ತಜ
**ಶಾಂಕವೇಯಗಳು** ಎನ್ನುವುದು ದೀರ್ಘವೃತ್ತಜ (ಎಲ್ಲಿಪ್ಸಾಯ್ಡ್), ಪರವಲಯಜ (ಪ್ಯಾರಬೊಲಾಯ್ಡ್) ಮತ್ತು ಅತಿಪರವಲಯಜಗಳ (ಹೈಪರ್ಬೊಲಾಯ್ಡ್) ಒಟ್ಟು ಹೆಸರು (ಕಾನಿಕಾಯ್ಡ್ಸ್). ಇವು ಮೂರು ಆಯಾಮಗಳ ಘನಾಕೃತಿಗಳು. ಎರಡನೆಯ ದರ್ಜೆಯ ಪೃಷ್ಠ (ಸರ್ಫೇಸ್). ಎಂದೇ ಇದರ ಕಾರ್ಟೀಸಿಯನ್ ಸಮೀಕರಣದ ಸಾರ್ವತ್ರಿಕ ರೂಪ:

***ax2+by2+cz2+2fyz+2gzx+2hxy+2lx+2my+2nz+d = 0***

## ಶಾಂಕವೇಯದ ಕೆಲವು ಮುಖ್ಯ ಗುಣಗಳು 
# ಶಾಂಕವೇಯವನ್ನು ಸರಳರೇಖೆಯೊಂದು ಸ್ಪರ್ಶಿಸದಿರಬಹುದು, ಸ್ಪರ್ಶಿಸಬಹುದು ಅಥವಾ ಎರಡು ವಿಭಿನ್ನ ಬಿಂದುಗಳಲ್ಲಿ ಛೇದಿಸಬಹುದು. ಎರಡನೆಯ ಸಂದರ್ಭದಲ್ಲಿ ಆ ಸರಳರೇಖೆಯನ್ನು ಶಾಂಕವೇಯದ ಸ್ಪರ್ಶಕ (tangent) ಎನ್ನುತ್ತೇವೆ.
# ಶಾಂಕವೇಯವನ್ನು ಸಮತಲವೊಂದು ಸ್ಪರ್ಶಿಸದಿರಬಹುದು, ಸ್ಪರ್ಶಿಸಬಹುದು ಅಥವಾ ಛೇದಿಸಬಹುದು. ಈ ಮೂರನೆಯ ಸಂದರ್ಭದಲ್ಲಿ ದೊರೆಯುವ ಅಡ್ಡಕೊಯ್ತಕ್ಕೆ ಶಂಕುಚ್ಛೇದ ಅಥವಾ ಶಂಕುಜ (ಕಾನಿಕ್) ಎಂದು ಹೆಸರು.
# ಶಾಂಕವೇಯದ ಸಾರ್ವತ್ರಿಕ ರೂಪದಲ್ಲಿ 9 ಸ್ಥಿರಾಂಕಗಳಿವೆ. ಇಲ್ಲಿ ***a, b, c, f, g, h, l, m, n, d*** ನೈಜ ಸಂಖ್ಯೆಗಳಾಗಿರುತ್ತವೆ. ***a, b, c*** ಗಳಲ್ಲಿ ಕನಿಷ್ಠಪಕ್ಷ ಒಂದು ಶೂನ್ಯವಾಗಿರುವುದಿಲ್ಲ. ಇದರ ಅರ್ಥ:

ಸಮರ್ಪಕವಾಗಿ ಆಯ್ದ 9 ನಿರ್ದಿಷ್ಟ ಬಿಂದುಗಳ ಮೂಲಕ ಸಾಗುವಂತೆ ಅಥವಾ 3 ಪರಸ್ಪರ ವಿಷಮತಲೀಯ ಸರಳರೇಖೆಗಳನ್ನು ಒಳಗೊಳ್ಳುವಂತೆ ಒಂದು ಶಾಂಕವೇಯವನ್ನು ರಚಿಸಬಹುದು. ಸಮರ್ಪಕ ಲಂಬನಿರ್ದೇಶಕ ವ್ಯವಸ್ಥೆಯೊಂದನ್ನು ಆಯ್ದ ಮೇಲಿನ ಸಾರ್ವತ್ರಿಕ ರೂಪವನ್ನು ಸುಲಭ ರೂಪಕ್ಕೆ ಸರಳೀಕರಿಸುವುದು ಸಾಧ್ಯವಿದೆ. ಉದಾ:

\frac{x^2}{a^2} + \frac{y^2}{b^2} + \frac{z^2}{c^2} = 1 ಇದು ದೀರ್ಘವೃತ್ತಜ

{x^2 \over a^2} + {y^2 \over b^2} - {z^2 \over c^2} =  1 ಇದು ಒಂದು ಹಾಳೆಯ ಅತಿಪರವಲಯಜ.

{x^2 \over a^2} + {y^2 \over b^2} - {z^2 \over c^2} = -1 ಇದು ಎರಡು ಹಾಳೆಗಳ ಅತಿಪರವಲಯಜ

ಇವೆಲ್ಲವೂ ಕೇಂದ್ರೀಯ ಪೃಷ್ಠಗಳು. ಏಕೆಂದರೆ ಇವುಗಳಿಗೆ ಒಂದೇ ಒಂದು ಕೇಂದ್ರವಿದೆ. ನಕೇಂದ್ರೀಯ ಪೃಷ್ಠಗಳೂ ಇವೆ: z = \frac{x^2}{a^2}+\frac{y^2}{b^2} ಈ ಸಮೀಕರಣ ದೀರ್ಘವೃತ್ತರೂಪದ ಪರವಲಯಜವನ್ನು (elliptic paraboloid) ಸೂಚಿಸುತ್ತದೆ. ಇದಕ್ಕೆ ಕೇಂದ್ರವಿಲ್ಲ.

## ಗ್ರಂಥಸೂಚಿ 
* M. Audin: *Geometry*, Springer, Berlin, 2002, ,   p.&nbsp;200.
* M. Berger: *Problem Books in Mathematics*, ISSN 0941-3502, Springer New York, pp 79–84.
* A. Beutelspacher, U. Rosenbaum: *Projektive Geometrie*,  Vieweg + Teubner, Braunschweig u. a. 1992, , p.&nbsp;159.
* P. Dembowski: *Finite Geometries*, Springer, 1968, , p.&nbsp;43.
* 
* 

## ಹೊರಗಿನ ಕೊಂಡಿಗಳು 
* Interactive Java 3D models of all quadric surfaces
* Lecture Note ***Planar Circle Geometries***, an Introduction to Moebius, Laguerre and Minkowski Planes, p.&nbsp;117

ವರ್ಗ:ರೇಖಾಗಣಿತ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಒರಟು ಜಮಖಾನೆ

**ಒರಟು ಜಮಖಾನೆ**: ಹತ್ತಿ, ರೇಷ್ಮೆ, ನಾರು, ಸೆಣಬು ಇವುಗಳಲ್ಲಿ ಯಾವುದಾದರೊಂದನ್ನು ಉಣ್ಣೆಯೊಡನೆ ಮಿಶ್ರಿಸಿ ತಯಾರಿಸಿರುವ ಒರಟು ಉಣ್ಣೆಯ ಬಟ್ಟೆ (ಡ್ರಗೆಟ್). ಫೆಲ್ಟ್‌ ಜಮಖಾನೆಗೆ ಬದಲಾಗಿ ಇದನ್ನು ಉಪಯೋಗಿಸುತ್ತಾರೆ. ಹಾಸುಗಂಬಳಿ ಎಂದೂ ಕರೆಯುವುದಿದೆ. ಉಣ್ಣೆಯನ್ನು ಹದ ಮಾಡಿದಾಗ ಉಳಿಯುವ ಅನುಪಯುಕ್ತ ಅಂಶವನ್ನು ಹಾಸುಗಂಬಳಿಯಾಗಿ ತಯಾರಿಸುವ ಕೈಗಾರಿಕೆ ಈಗ 90 ವರ್ಷಗಳ ಹಿಂದೆ ಕರ್ನಾಟಕ ರಾಜ್ಯದಲ್ಲಿ ಪ್ರಚಾರಕ್ಕೆ ಬಂದಿತು. ಬಡವರ ರತ್ನಗಂಬಳಿ ಅಥವಾ ಜಮಖಾನೆ ಎಂದು ಈ ಬಟ್ಟೆ ವಿದೇಶೀ ಮಾರುಕಟ್ಟೆಗಳಲ್ಲಿ ವಿಖ್ಯಾತವಾಯಿತು. ಅಲ್ಲಿ ಇವುಗಳಿಗೆ ಇಂಡಿಯ ಡ್ರಗೆಟ್ ಎಂದೇ ಹೆಸರು.

ಒರಟು ಜಮಖಾನೆಯನ್ನು ಒರಟಾದ ಉಣ್ಣೆಯಿಂದ ತಯಾರಿಸುತ್ತಾರೆ. ನೇಯ್ಗೆಯಲ್ಲಿ ಹತ್ತಿಯ ಹಾಸನ್ನೂ ಉಣ್ಣೆಯ ಹೊಕ್ಕನ್ನೂ ಉಪಯೋಗಿಸಿ ವೈವಿಧ್ಯ ಪುರ್ಣವಾಗಿ ನೇಯುತ್ತಾರೆ. ಬಣ್ಣದ ದೃಷ್ಟಿಯಿಂದ ಇವನ್ನು ಮೂರು ವಿಧವಾಗಿ ವಿಂಗಡಿಸಿದ್ದಾರೆ. ಅತ್ಯುತ್ತಮ ತರಗತಿಯವುಗಳ ಬಣ್ಣ ಕೆನೆಬಿಳಿ (ಕ್ರೀಂ ವೈಟ್). ಉತ್ತಮ ತರಗತಿಯವುಗಳ ಬಣ್ಣ ಕಂದುಬಿಳುಪು. ಮಧ್ಯಮ ತರಗತಿಯವುಗಳಿಗೆ ಬೂದು ಸಾರಂಗವರ್ಣ ಇದೆ.

ಈ ಬಗೆಯ ಜಮಖಾನೆಗಳನ್ನು ತಯಾರಿಸುವಾಗ ಹಾಳವಾದ ಬಣ್ಣ ಮಿಶ್ರಣಕ್ಕೂ ಅಂತಿಮವಾಗಿ ಅದು ತೋರಬೇಕಾದ ನೆರಳು ಬೆಳಕಿನ ಛಾಯಾ ವಿನ್ಯಾಸಕ್ಕೂ ಆದ್ಯಗಮನ ಕೊಡುತ್ತಾರೆ. ಈ ಕೈಗಾರಿಕೆ ನಿಯತಕಾಲಿಕವಾದದ್ದು. ಪ್ರಾರಂಭ ಪ್ರತಿವರ್ಷದ ಮೇ ಅಥವಾ ಜೂನ್ ತಿಂಗಳಲ್ಲಿ; ಅಂತ್ಯ ಜನವರಿಯಲ್ಲಿ, ಇದೊಂದು ಗುಡಿಕೈಗಾರಿಕೆ. ಇದನ್ನು ಪ್ರತಿ ನೇಕಾರನೂ ಇಬ್ಬರು ಅಥವಾ ಮೂವರು ಬಾಲಕರ ಸಹಾಯದಿಂದ ಕೈಮಗ್ಗದಲ್ಲಿ ನೇಯುತ್ತಾನೆ. ಈ ಬಾಲಕರೇ ಮುಂದೆ ನೇಕಾರರಾಗುತ್ತಾರೆ. ಒರಟು ಜಮಖಾನೆಯ ಕೈಗಾರಿಕೆ ಮೈಸೂರು ಮತ್ತು ತಮಿಳುನಾಡಿನ ಕೆಲವು ವಿಭಾಗಗಳಿಗೆ ವಿಶೇಷವಾಗಿ ಸೀಮಿತಗೊಂಡಿದೆ.

ವರ್ಗ:ಬಟ್ಟೆ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಒಫಿಯೂಚಸ್

, shown with a surrounding bluish cloud slightly above a pentagon of stars in Scorpius, with the main band of the Milky Way much further to the left]]
ಓಫಿಯುಚಸ್ (/ˌɒfiˈjuːkəs/) ಎಂಬುದು ಆಕಾಶ ಸಮಭಾಜಕ ರೇಖೆಯನ್ನು ದಾಟುವ ಒಂದು ದೊಡ್ಡ ನಕ್ಷತ್ರಪುಂಜವಾಗಿದೆ. ಇದರ ಹೆಸರು ಪ್ರಾಚೀನ ಗ್ರೀಕ್ ὀφιοῦχος (ಓಫಿಯೋಕೋಸ್) ನಿಂದ ಬಂದಿದೆ, ಇದರರ್ಥ "ಸರ್ಪ-ಧಾರಕ", ಮತ್ತು ಇದನ್ನು ಸಾಮಾನ್ಯವಾಗಿ ಹಾವನ್ನು ಹಿಡಿಯುವ ವ್ಯಕ್ತಿ ಎಂದು ಪ್ರತಿನಿಧಿಸಲಾಗುತ್ತದೆ. ಸರ್ಪವನ್ನು ನಕ್ಷತ್ರಪುಂಜದ ಸರ್ಪನ್ಸ್ ಪ್ರತಿನಿಧಿಸುತ್ತದೆ. 2 ನೇ ಶತಮಾನದ ಖಗೋಳಶಾಸ್ತ್ರಜ್ಞ ಟಾಲೆಮಿ ಪಟ್ಟಿ ಮಾಡಿದ 48 ನಕ್ಷತ್ರಪುಂಜಗಳಲ್ಲಿ ಒಫಿಯುಚಸ್ ಒಂದಾಗಿದೆ ಮತ್ತು ಇದು 88 ಆಧುನಿಕ ನಕ್ಷತ್ರಪುಂಜಗಳಲ್ಲಿ ಒಂದಾಗಿದೆ. ನಕ್ಷತ್ರಪುಂಜದ ಹಳೆಯ ಪರ್ಯಾಯ ಹೆಸರು ಸರ್ಪೆಂಟಾರಿಯಸ್ (/ˌsɜːrpənˈtɛəriəs/).

**ಒಫಿಯೂಚಸ್**: ಹಕುರ್ಯ್‌ಲೀಸ್ ಮತ್ತು ಸ್ಕಾರ್ಪಿಯಸ್ (ವೃಶ್ಚಿಕ) ನಕ್ಷತ್ರ ಪುಂಜಗಳ ನಡುವೆ ವಿಷುವದ್ವೃತ್ತವನ್ನು ಹಾಯ್ದು ವ್ಯಾಪಿಸಿರುವ ಉತ್ತರದ ಒಂದು ನಕ್ಷತ್ರಪುಂಜ. ನಮಗೆ ಅತ್ಯಂತ ಸಮೀಪವಿರುವ ನಕ್ಷತ್ರಗಳಲ್ಲಿ ಮೂರನೆಯದಾದ (ಸೂರ್ಯ ಮತ್ತು ಪ್ರಾಕ್ಸಿಮಾ ಸೆಂಟಾರಿ ಮೊದಲಿನ ಎರಡು) ಬಾರ್ನಾರ್ಡನ ನಕ್ಷತ್ರ ಈ ಪುಂಜದಲ್ಲಿದೆ. ಹಲವಾರು ನೋವ ನಕ್ಷತ್ರಗಳನ್ನು ಒಫಿಯೂಕಸಿನಲ್ಲಿ ನೋಡಲಾಗಿದೆ. ಕೆಪ್ಲರನ ನಕ್ಷತ್ರ ಎಂಬ ಮಹಾನೋವ (1604) ಇವುಗಳಲ್ಲಿ ಪ್ರಸಿದ್ಧವಾದದ್ದು.

## ಉಲ್ಲೇಖಗಳು
ವರ್ಗ:ನಕ್ಷತ್ರಕೂಟಗಳು
ವರ್ಗಪ್ರಕೃತಿ

**ವರ್ಗಪ್ರಕೃತಿ** ಎನ್ನುವುದು ***Nx2+1 = y2*** (***N*** ಪೂರ್ಣಾಂಕ) ಸಮೀಕರಣದಲ್ಲಿ ***x*** ಮತ್ತು ***y*** ಗಳಿಗೆ ಹೊಂದುವ ಪೂರ್ಣಾಂಕಗಳನ್ನು ಪಡೆಯುವ ಪ್ರಕ್ರಿಯೆ. ಬ್ರಹ್ಮಗುಪ್ತ (6-7ನೆಯ ಶತಮಾನ) ಮತ್ತು ಎರಡನೆಯ ಭಾಸ್ಕರ (12ನೆಯ ಶತಮಾನ) ತಮ್ಮ ತಮ್ಮ ಕಾಲಗಳಲ್ಲಿ ಈ ಡಯೊಫಾಂಟೈನ್ ಸಮೀಕರಣಕ್ಕೆ ಬ್ರಹ್ಮಗುಪ್ತ-ಭಾಸ್ಕರ ಸಮೀಕರಣವೆಂಬ ಹೆಸರು ಒಪ್ಪುತ್ತದೆ. ಜಾನ್ ಪೆಲ್ (1610-85) ಎಂಬಾತ ಇದೇ ರೂಪದ ***x2-Dy2 = 1*** (ಇಲ್ಲಿ ***D*** ವರ್ಗಸಂಖ್ಯೆಯಲ್ಲದ ಧನ ಪೂರ್ಣಾಂಕ (positive non-square integer)) ಸಮೀಕರಣವನ್ನು ಸ್ವತಂತ್ರವಾಗಿ ಪರಿಶೀಲಿಸಿದ್ದರಿಂದ ಪಾಶ್ಚಾತ್ಯ ರಾಷ್ಟ್ರಗಳಲ್ಲಿ ವರ್ಗಪ್ರಕೃತಿ ಅಥವಾ ಬ್ರಹ್ಮಗುಪ್ತ-ಭಾಸ್ಕರ ಸಮೀಕರಣ **ಪೆಲ್ಲಿಯನ್ ಸಮೀಕರಣ**ವೆಂದೇ ಪ್ರಸಿದ್ಧವಾಗಿದೆ.

## ಬ್ರಹ್ಮಗುಪ್ತನ ಪರಿಹಾರ 
ವರ್ಗಪ್ರಕೃತಿಗೆ ಬ್ರಹ್ಮಗುಪ್ತ ಪರಿಹಾರ ಪಡೆದ ಬಗೆ ಬಲು ಸರಳ ಮತ್ತು ಸುಂದರ. ಮೊದಲು ಅದೇ ಸಮೀಕರಣವನ್ನು
 **Nα2 + κ = β2**                            '''Nα'2 + κ = β'2**
ಎಂದು ಬರೆಯೋಣ. ಆಗ **''αβ'+α'β*** ಮತ್ತು ***ββ'+Nαα'*** ಎಂಬವು ***Nx2+κκ' = y2*** ಸಮೀಕರಣದ ಮೂಲಗಳಾಗುತ್ತವೆ. ಇದಕ್ಕೆ ಬ್ರಹ್ಮಗುಪ್ತನ ಉಪಪ್ರಮೇಯ (ಲೆಮ್ಮ) ಎಂದು ಹೆಸರು. ಇದರಲ್ಲಿ ***α=α'*** ಮತ್ತು ***β=β'*** ಎಂದು ಆದೇಶಿದಾಗ ***2αβ, β2+Nα2*** ಎಂಬವು ***Nx2+1 = y2*** ಸಮೀಕರಣದ ಮೂಲಗಳಾಗುತ್ತವೆ. ***κ=±1*** ಮತ್ತು ***κ=±2*** ಆದಾಗ ಇವು ಪೂರ್ಣಾಂಕಗಳು. ***K=4*** ಆದಾಗ ಬ್ರಹ್ಮಗುಪ್ತ x=\frac{\alpha^2-2}{2},
y=\frac{\alpha\beta}{2} ಎಂಬವನ್ನೂ, x=\frac{\alpha}{2}(\alpha^2-3),
y=\frac{\beta}{2}(\alpha^2-1) ಎಂಬವನ್ನೂ ಪಡೆಯುತ್ತಾನೆ. ಮೊದಲನೆಯ ಜೊತೆ, ***α,β*** ಎರಡೂ ಸರಿಸಂಖ್ಯೆಗಳಾದಾಗ, ಅಂತೆಯೇ ಎರಡನೆಯ ಜೊತೆ b ವಿಷಮಸಂಖ್ಯೆಯಾದಾಗ ಪೂರ್ಣಾಂಕಗಳನ್ನು ಕೊಡುತ್ತವೆ.

ಉದಾರಣೆಗೆ ***κ=-4'''* ಆದಾಗ x=\frac{(\alpha^2+2)[(\alpha^2+1)(\alpha^2+3)-2)]}{2}, y=\frac{\alpha\beta(\alpha^2+3)(\alpha^2+1)}{2} ಎಂಬ ಪೂರ್ಣಾಂಕಗಳು ದೊರೆಯುತ್ತವೆ. ಇಷ್ಟು ಸಂಕೀರ್ಣ ಪ್ರಶ್ನೆಯನ್ನು 628ರಷ್ಟು ಹಿಂದೆಯೇ ಭಾರತೀಯ ಗಣಿತವಿದ ಬ್ರಹ್ಮಗುಪ್ತ ಸಾಧಿಸಿದುದು ಅಂದಿನ ಗಣಿತ ಚಿಂತನೆಯ ಹಿರಿಮಟ್ಟಕ್ಕೆ ಒಂದು ಸೂಚ್ಯಂಕ. ಮುಂದೆ ಭಾಸ್ಕರ 1150 ರಲ್ಲಿ ಈ ಸಾಧನೆಯನ್ನು ಉತ್ತಮೀಕರಿಸಿದ. ವರ್ಗಪ್ರಕೃತಿಯ ಪೂರ್ಣಸಿದ್ಧಾಂತವನ್ನು ಲಗ್ರಾಂಜ್ (1776-1813) 1766 ರಲ್ಲಿ ಸ್ಥಾಪಿಸಿದ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 
* 
* Pell equation solver (*n* has no upper limit)
* Pell equation solver (*n* 10, can also return the solution to *x*2&nbsp;−&nbsp;*ny''2 = ±1, ±2, ±3, and ±4)

ವರ್ಗ:ಸಂಖ್ಯಾಸಿದ್ಧಾಂತ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಶಂಕುಜಗಳು

thumb|275x275px|ಬಣ್ಣವುಳ್ಳ ಪ್ರದೇಶಗಳ ಕಪ್ಪು ಗಡಿರೇಖೆಗಳು ಶಂಕುಜಗಳಾಗಿವೆ. ಅತಿಪರವಲಯದ ಉಳಿದರ್ಧವನ್ನು ತೋರಿಸಲಾಗಿಲ್ಲ. ಇದು ಯುಗ್ಮ ಶಂಕುವಿನ ತೋರಿಸದಿರುವ ಉಳಿದ ಅರ್ಧಭಾಗದಲ್ಲಿದೆ.
**ಶಂಕುಜಗಳು** ಎಂದರೆ ಲಂಬವೃತ್ತೀಯ ಶಂಕುವನ್ನು (right circular cone) ಯಾವುದೇ ಸಮತಲ ಛೇದಿಸಿದಾಗ ಲಭಿಸುವ ಅಡ್ಡಕೊಯ್ತಗಳು ಅಥವಾ ಛೇದಗಳು (ಕಾನಿಕ್ ಸೆಕ್ಷನ್ಸ್, ಕಾನಿಕ್ಸ್). ಶಂಕುವಿನಿಂದ ಜನಿಸಿದವಾದ್ದರಿಂದ ಈ ಹೆಸರು.

## ಬಗೆಗಳು 
ಮುಖ್ಯವಾಗಿ ಮೂರು ಬಗೆಯ ಶಂಕುಜಗಳಿವೆ: ದೀರ್ಘವೃತ್ತ (ಎಲಿಪ್ಸ್), ಪರವಲಯ (ಪ್ಯರಾಬೊಲ), ಅತಿಪರವಲಯ (ಹೈಪರ್ಬೊಲ). ಛೇದಕ ತಲದ ವಿನ್ಯಾಸ ಅನುಸರಿಸಿ ಇವು ವಿಭಿನ್ನವಾಗಿ ಮೈದಳೆಯುತ್ತವೆ. ಶಂಕುವನ್ನು ಅದರ ಶೃಂಗದಿಂದ ಉಭಯ ಪಾರ್ಶ್ವಗಳಿಗೂ ವಿಸ್ತರಿಸಬಹುದು.

ಈಗ ಶಂಕುವನ್ನು ಸಮತಲ ಒಂದೇ ಕಡೆ ಛೇದಿಸಿದರೆ ದೀರ್ಘವೃತ್ತವೂ, ಶಂಕುವಿನ ಜನಕರೇಖೆಯೊಂದಕ್ಕೆ ಅದು ಸಮಾಂತರವಾಗಿದ್ದರೆ ಪರವಲಯವೂ, ಎರಡೂ ಕಡೆಗಳಲ್ಲಿ ಛೇದಿಸಿದರೆ ಅತಿಪರವಲಯವೂ ಲಭಿಸುತ್ತವೆ. ದೀರ್ಘವೃತ್ತ ಮಾತ್ರ ಸಂವೃತ (closed), ಉಳಿದೆರಡು ವಿವೃತ (open). ಛೇದಕತಲ ಶಂಕುವಿನ ಅಕ್ಷಕ್ಕೆ (axis) ಲಂಬವಾಗಿದ್ದರೆ (perpendicular) (ಆದ್ದರಿಂದ ಆಧಾರತಲಕ್ಕೆ - base ಸಮಾಂತರವಾಗಿದ್ದರೆ - parallel) ಆಗ ಅಡ್ಡಕೊಯ್ತವೊಂದು ವೃತ್ತವಾಗುತ್ತದೆ. ಇನ್ನು ಅದು ಶೃಂಗದ ಮೂಲಕವೇ ಹಾದು ಹೋದಾಗ ಒಂದು ಜೊತೆ ಸರಳರೇಖೆಗಳು ದೊರೆಯುತ್ತವೆ.

### ಸಮತಲ ಜ್ಯಾಮಿತಿಯ ಮೂಲಕ ವ್ಯಾಖ್ಯಾನ 
ಶಂಕುವನ್ನು ಅವಲಂಬಿಸದೆ ಎಲ್ಲ ಶಂಕುಜಗಳನ್ನೂ ಪಡೆಯುವುದು ಸಾಧ್ಯವಿದೆ. ಸಮತಲವೊಂದರಲ್ಲಿ ***S*** ಎಂಬ ಸ್ಥಿರ ಬಿಂದುವನ್ನೂ ***S*** ಮೂಲಕ ಹೋಗದ ***l*** ಎಂಬ ಸ್ಥಿರ ಸರಳರೇಖೆಯನ್ನೂ ಆಯೋಣ. ***P*** ಈ ಸಮತಲದಲ್ಲಿಯ ಒಂದು ಚರಬಿಂದುವಾಗಿರಲಿ. (ಸ್ಥಿರಾಂಕ) ಆಗಿರುವಂತೆ ***P*** ಚಲಿಸಿದರೆ ಅದರ ಪಥವೊಂದು ಶಂಕುಜ ಎಂದು ಗಣಿತೀಯವಾಗಿ ಸಾಧಿಸಲಾಗಿದೆ. ***e1*** ಅತಿಪರವಲಯವೂ ದೊರೆಯುತ್ತವೆ. ***e=0*** ಆಗಿರುವಾಗ ವೃತ್ತ. ***e*** ಗೆ ಶಂಕುಜದ ಉತ್ಕೇಂದ್ರತೆ (ಎಕ್ಸೆಂಟ್ರಿಸಿಟಿ) ಎಂದೂ ***S*** ಗೆ ನಾಭಿ ಎಂದೂ,  ***SX*** ಗೆ ಅಕ್ಷ (axis) ಎಂದೂ ***L*** ಗೆ ನಾಭೀಲಂಬ (ಲೇಟಸ್ ರೆಕ್ಟಮ್) ಎಂದೂ ಹೆಸರು. 

## ಇತಿಹಾಸ 
ಪ್ರಾಚೀನ ಗ್ರೀಕರು ಕ್ರಿಸ್ತಪೂರ್ವ ದಿನಗಳಂದು ಕೇವಲ ಬೌದ್ಧಿಕ ಕ್ರೀಡೆಯಾಗಿ ಶಂಕುಜಗಳನ್ನು ಅಭ್ಯಸಿಸಿದ್ದರು. ಅಲೆಗ್ಸಾಂಡ್ರಿಯದ ಪಾಪ್ಪಸ್ (3ನೆಯ ಶತಮಾನ) ಇವೆಲ್ಲ ಚಿಂತನೆಗಳನ್ನೂ ಕ್ರೋಡೀಕರಿಸಿ ಸಾಧನೆಗಳ ಸಹಿತ ಪುಸ್ತಕ ಬರೆದಿಟ್ಟಿದ್ದಾನೆ.

ಎಲ್ಲ ಚಿತ್ರಗಳಲ್ಲಿಯೂ ***S’*** ಮತ್ತು ***S*** ಆಯಾ ಶಂಕುಜದ ನಾಭಿಗಳು, ***C*** ಕೇಂದ್ರ, ***V*** ಆಗಿ ಪ್ರಧಾನ ಅಕ್ಷ.

16, 17ನೆಯ ಶತಮಾನಗಳಲ್ಲಿ ನಿರ್ದೇಶಕ ಜ್ಯಾಮಿತಿ (ಆಲ್ಜಿಬ್ರೇಕ್/ಕೋಆರ್ಡಿನೇಟ್ ಜ್ಯೊಮೆಟ್ರಿ) ಬಳಕೆಗೆ ಬಂದಾಗ ಯುಕ್ತ ಅಕ್ಷ ಮತ್ತು ನಿರ್ದೇಶಕಗಳನ್ನು ಆಯ್ದು ಶಂಕುಜಗಳ ಸಮೀಕರಣಗಳನ್ನು ನಿರೂಪಿಸುವುದು ಸಾಧ್ಯವಾಯಿತು:

ವೃತ್ತ: x^2+y^2=a^2

ದೀರ್ಘವೃತ್ತ: \frac{x^2}{a^2}+\frac{y^2}{b^2}=1

ಪರವಲಯ: y^2=4ax

ಅತಿಪರವಲಯ: \frac{x^2}{a^2}-\frac{y^2}{b^2}=1

ಯೋಹಾನ್ ಕೆಪ್ಲರ್ (1571-1630) ಗ್ರಹಚಲನ ನಿಯಮಗಳನ್ನು ಗಣಿತಮಾರ್ಗದಿಂದ ಆವಿಷ್ಕರಿಸಿದಾಗ (1605, 1609, 1618) ಶಂಕುಜಗಳಿಗೆ, ಅಲ್ಲಿಯೂ ದೀರ್ಘವೃತ್ತಕ್ಕೆ ವಿಶೇಷ ಪ್ರಾಮುಖ್ಯ ಬಂದಿತು. ಕ್ರಿಸ್ತಪೂರ್ವ ದಿನಗಳಲ್ಲಿ ಬೌದ್ಧಿಕ ಕ್ರೀಡೆಯಾಗಿ ಅನ್ವೇಷಿಸಲ್ಪಟ್ಟಿದ್ದ ಶಂಕುಜಗಳು ಶತಮಾನಾನಂತರ ನಿಸರ್ಗದ ವಾಸ್ತವತೆಗೆ ಬರೆದ ಭಾಷ್ಯಗಳಾದದ್ದನ್ನು ಗಮನಿಸಿ ಆಶ್ಚರ್ಯಚಕಿತನಾದ ಒಬ್ಬ ವಿಜ್ಞಾನ ಲೇಖಕ ಉದ್ಗರಿಸಿದ, “ಸೈದ್ಧಾಂತಿಕ ವಿಜ್ಞಾನಿ ತನ್ನ ಪ್ರತಿಭಾನುಸಾರ ವಿವಿಧ ಪೋಷಾಕುಗಳನ್ನು ಸಿದ್ಧಪಡಿಸಿಡುತ್ತಾನೆ. ಭವಿಷ್ಯದಲ್ಲಿ ಎಂದೋ ಒಂದು ದಿನ ಇಂಥ ಪೋಷಾಕಿಗೆ ಅಡಕವಾಗಿ ಹೊಂದುವ ವ್ಯಕ್ತಿ ಪ್ರತ್ಯಕ್ಷನಾಗುವುದು ಎಂಥ ಮೋಡಿ!”

ಕೆಪ್ಲರನ ಅನಂತರ ಬಂದ ಐಸಾಕ್ ನ್ಯೂಟನ್ (1642-1727) ವಿಶ್ವದ ಗುರುತ್ವಾಕರ್ಷಣ ನಿಯಮವನ್ನು ಆವಿಷ್ಕರಿಸಿದ್ದು ಸರಿಯಷ್ಟೆ (1680 ರ ದಶಕ). ಗ್ರಹಚಲನ ನಿಯಮಗಳಿಗೆ ಈ ಗುರುತ್ವಾಕರ್ಷಣ ನಿಯಮವನ್ನು ನ್ಯೂಟನ್ ಅನ್ವಯಿಸಿದಾಗ ಗ್ರಹಕಕ್ಷೆಯೊಂದು ದೀರ್ಘವೃತ್ತ, ಇದರ ಒಂದು ನಾಭಿಯಲ್ಲಿ ಸೂರ್ಯ ಇದೆಯೆಂದು ಶ್ರುತವಾಯಿತು. ಇವೆಲ್ಲ ಚಿಂತನೆ ಮತ್ತು ಪ್ರಗತಿಗಳ ಅರ್ಥ: ವಿಜ್ಞಾನ ಎಂಬುದು ವಿಶ್ವದ ಉದ್ದೀಪನೆಗೆ (ಸ್ಟಿಮ್ಯುಲಸ್) ಮಾನವಮತಿಯ ಅನುಕ್ರಿಯೆ (ರೆಸ್ಪಾನ್ಸ್).

## ಉಲ್ಲೇಖಗಳು 
## ಗ್ರಂಥಸೂಚಿ 
* 

## ಹೊರಗಿನ ಕೊಂಡಿಗಳು 
* 
* Occurrence of the conics. Conics in nature and elsewhere.

ವರ್ಗ:ರೇಖಾಗಣಿತ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಒರ್ವ್ಯೇಟೊ

.]]
, a well built for the popes.]]

**ಒರ್ವ್ಯೇಟೊ**: ಮಧ್ಯ ಇಟಲಿಯ ಟೆರ್ನಿ ಪ್ರಾಂತ್ಯದ ಅಂಬ್ರಿಯ ಪ್ರದೇಶದಲ್ಲಿರುವ ಐತಿಹಾಸಿಕ ನಗರ. 

ರೋಮಿನಿಂದ 126 ಕಿಮೀ ದೂರದಲ್ಲಿದೆ. ಇದು ಟುಫಾ ಜ್ವಾಲಾಮುಖಿ ಪ್ರದೇಶದಲ್ಲಿ, ಸಮತಟ್ಟಾದ ಎತ್ತರವಾದ ಬೆಟ್ಟದ ಕಿರೀಟದಂತೆ, ಟೈಬರ್ನದಿಯ ಉಪನದಿಯಾದ ಪಾಗ್ಲಿಯದ ದಂಡೆಯ ಮೇಲಿದೆ. 12-13ನೆಯ ಶತಮಾನದಲ್ಲಿ ಕಟ್ಟಿದ ಮಧ್ಯಯುಗೀನ ಕಟ್ಟಡಗಳಿಗೂ ಇಕ್ಕಟ್ಟಾದ ಅಂಕುಡೊಂಕಾದ ರಸ್ತೆಗಳಿಗೂ ಇದು ಪ್ರಸಿದ್ಧ. 
## ವ್ಯಾಪಾರ ವ್ಯವಹಾರ
ಈ ನಗರದ ಸುತ್ತಮುತ್ತ ಅತ್ಯುತ್ತಮ ಬೇಸಾಯ ನಡೆಯುವುದರಿಂದ ಇದು ಮುಖ್ಯವಾದ ಸ್ಥಳೀಯ ವ್ಯಾಪಾರಕೇಂದ್ರ. ರುಚಿಮಧುರ ವೈನ್ ಇಲ್ಲಿ ತಯಾರಾಗುತ್ತದೆ. ಕಲಾತ್ಮಕ ಹಂಚು, ಕಬ್ಬಿಣದ ಸಾಮಾನು, ಅಲಂಕಾರಯುಕ್ತವಾದ ಕಲಾಬತ್ತಿನ ದಾರ-ಇವನ್ನೂ ಇಲ್ಲಿ ತಯಾರಿಸಲಾಗುತ್ತದೆ. ರೋಮಿನಿಂದ ಫ್ಲಾರೆನ್ಸಿಗೆ ಹೋಗುವ ರೈಲುಮಾರ್ಗ ಈ ಕಣಿವೆ ಪ್ರದೇಶವನ್ನು ಹಾದುಹೋಗುತ್ತದೆ. 
## ಪ್ರೇಕ್ಷಣೀಯ ಸ್ಥಳಗಳು
ಇಲ್ಲಿರುವ ಪ್ರಸಿದ್ಧ ಕೆಥೆಡ್ರಲನ್ನು ಕಟ್ಟಲಾರಂಭಿಸಿದ್ಧು 1290ರಲ್ಲಿ. ಮಧ್ಯಯುಗದ ಅನೇಕ ಚಿತ್ರಕಲಾವಿದರು ಇದನ್ನಲಂಕರಿಸಿದ್ದಾರೆ. ಉಳಿದ ಪ್ರೇಕ್ಷಣೀಯ ಮಂದಿರಗಳೆಂದರೆ ಸಾನ್ ಅಂಡ್ರ್ಯೊ ಚರ್ಚ್, ಪ್ಲಾಜೋ ಕಮ್ಯೂನೇಲ್ ಮತ್ತು ಪ್ಲಾಜೊ ಡೆಲ್ ಪೊಪೊಲೊ. ಆರನೆಯ ಕ್ಲೆಮೆಂಟಿನ ಕಾಲದಲ್ಲಿ ಕಟ್ಟಿದ ಸಾನ್ ಪ್ರೆಟ್ರಿಜಿಯೊ ಕೂಡ ಪ್ರೇಕ್ಷಣೀಯ. 
## ಇತಿಹಾಸ
ಈ ನಗರ ಹಿಂದೆ ಎಟ್ರುಸ್ಕನರದಾಗಿದ್ದು ಅನಂತರ ರೋಮನರ ಕೈಸೇರಿತು. ಇಲ್ಲಿ ಗಾಥಿಕರೂ ಬೈಜಾಂಟಿಯನ್ನರೂ ಲೊಂಬಾರ್ಡರೂ ಆಳಿದರು.

## ಉಲ್ಲೇಖಗಳು
ವರ್ಗ:ಐತಿಹಾಸಿಕ ಸ್ಥಳಗಳು
ವರ್ಗ:ಇಟಲಿ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವಿಲ್ಲಿಯಮ್ ಒ'ಬ್ರಿಯೆನ್

'''ವಿಲ್ಲಿಯಮ್ ಒ'ಬ್ರಿಯೆನ್'''  (2 ಒಕ್ಟೋಬರ್ 1852 – 25 ಫೆಬ್ರವರಿ 1928) ಐರ್ಲೆಂಡಿನ ಪ್ರಖ್ಯಾತ ಸ್ವಾತಂತ್ರ್ಯ ಹೋರಾಟಗಾರ, ಪತ್ರಿಕೋದ್ಯಮಿ, ಸಂಯುಕ್ತ ಐರಿಷ್ ಲೀಗಿನ ಸ್ಥಾಪಕ. 
## ಬಾಲ್ಯ ಮತ್ತು ಉದ್ಯೋಗ
ಕೌರ್ಕ್ ಕೌಂಟಿಯಲ್ಲಿನ ಮಾಲೋ ಎಂಬಲ್ಲಿ ಜನಿಸಿದ. ಕಾರ್ಕಿನಲ್ಲಿ ಉನ್ನತ ಶಿಕ್ಷಣ ಪಡೆದು 1869ರಲ್ಲಿ ಪತ್ರಿಕೋದ್ಯಮವನ್ನವಲಂಬಿಸಿದ. ಯುನೈಟೆಡ್ ಐರ್ಲೆಂಡ್ ಪತ್ರಿಕೆಯ ಸಂಪಾದಕನಾದದ್ದು 1881ರಲ್ಲಿ. ಕೆಲವೇ ತಿಂಗಳುಗಳಲ್ಲಿ ಆ ಪತ್ರಿಕೆಯನ್ನು ಸರ್ಕಾರ ನಿಷೇಧಿಸಿತು. ಒಬ್ರಿಯೆನನಿಗೆ ಜೈಲುವಾಸ ಲಭ್ಯವಾಯಿತು. ಗುತ್ತಿಗೆ ನಿಷೇಧ ಪ್ರಣಾಳಿಕೆಯನ್ನು ಈತ ಹೊರಡಿಸಿದ್ದು ಆಗಲೇ. ಅನಂತರ 1883ರ ಚುನಾವಣೆಯಲ್ಲಿ ಮಾಲೋ ಕ್ಷೇತ್ರದಿಂದ ಪಾರ್ಲಿಮೆಂಟಿಗೆ ಆಯ್ಕೆ ಹೊಂದಿ, 1895ರ ವರೆಗೂ ಅದರ ಸದಸ್ಯನಾಗಿದ್ದ. 
## ಸಾಧನೆ
ಬಡರೈತರ ಉಳಿವಿಗಾಗಿ ಜಮೀನುದಾರರ ವಿರುದ್ಧ ಹೋರಾಟ ನಡೆಸಿ, ಸಮನ್ವಯ ಮತ್ತು ಸಹಿಷ್ಣುತೆಯ ತತ್ತ್ವವನ್ನು ಜನತೆಯ ಮುಂದಿಟ್ಟು, ಎಲ್ಲವೂ ಐರ್ಲೆಂಡಿಗಾಗಿ ಎಂಬ ಸಂಘವನ್ನು (ಆಲ್ ಫಾರ್ ಐರ್ಲೆಂಡ್ ಯೂನಿಯನ್) ಸ್ಥಾಪಿಸಿದ. 1910ರಲ್ಲಿ ಕಾರ್ಕ್ ಕೌಂಟಿಯಿಂದ ಪಾರ್ಲಿಮೆಂಟಿಗೆ ಮತ್ತೆ ಚುನಾಯಿತನಾದರೂ ಆ ವೇಳೆಗೆ ಐರ್ಲೆಂಡಿನ ತರುಣ ಪೀಳಿಗೆಗೆ ಸೌಮ್ಯ ಮಾರ್ಗದಲ್ಲಿ ನಂಬಿಕೆ ಕಡಿಮೆಯಾಗಿತ್ತು. ಒಬ್ರಿಯೆನನ ಹಿಂಬಾಲಕರ ಸಂಖ್ಯೆ ಕಡಿಮೆಯಾಯಿತು. ಒಂದನೆಯ ಮಹಾಯುದ್ಧದಲ್ಲಿ ಐರ್ಲೆಂಡೂ ಭಾಗವಹಿಸಬೇಕೆಂದು ವಾದಿಸಿದ ಈತ ಆ ಯುದ್ಧಾನಂತರ ಸಾರ್ವಜನಿಕ ಜೀವನದಿಂದ ನಿವೃತ್ತನಾದ. ಈತ 1928 ಫೆಬ್ರವರಿ 25ರಲ್ಲಿ, ಲಂಡನ್ನಿನಲ್ಲಿ ನಿಧನಹೊಂದಿದನು.
## ಮುಖ್ಯ ಬರವಣಿಗೆಗಳು
* ಕ್ರಿಸ್ಮಸ್ ಆನ್ ದಿ ಗಾಲ್ಟೀಸ್ (1878) ಬ್ಯಾಲಿಬೆಗ್ ವಿಲೇಜ್ ಐರಿಶ್ ಕ್ರಿಸ್ಮಸ್
* ವೆನ್ ವಿ ವೇರ್ ಬಾಯ್ಸ್ (1890)
* ಐರಿಶ್ ಐಡಿಯಾಸ್ (1893) ಐರಿಶ್ ಐಡಿಯಾಸ್ (1893)
* ಎ ಕ್ವೀನ್ ಆಫ್ ಮೆನ್, ಗ್ರೇಸ್ ಒ'ಮ್ಯಾಲಿ (1898)
* ರಿಕಲೆಕ್ಷನ್ಸ್ (1905)
* ಅನ್ ಆಲಿವ್ ಬ್ರಾಂಚ್ ಇನ್ ಐರ್ಲೆಂಡ್ ಅಂದ್ ಇಟ್ಸ್ ಹಿಸ್ಟರಿ. ಲಂಡನ್: ಮ್ಯಾಕ್ಮಿಲನ್. 1910.
* ಐರಿಶ್ ಕಾಸ್ ಮತ್ತು "ದಿ ಐರಿಶ್ ಕನ್ವೆನ್ಷನ್" . ಡಬ್ಲಿನ್: ಮೌನ್ಸೆಲ್ & ಕಂಪನಿ, ಲಿಮಿಟೆಡ್. 1917.
* ಎ ಡೌನ್‍ಫಾಲ್ ಆಫ್ ಪಾರ್ಲಿಮೆಂಟೇರಿನಿಸಂ  (1918)
* ಇವನಿಂಗ್ ಮೆಮೊರಿಸ್ (1920)
* ದಿ ರೆಸ್ಪಾನ್ಸಿಬಿಲಿಟಿ ಆಫ್ ಪಾರ್ಟಿಷನ್  (1921)
* ದಿ ಐರಿಶ್ ರೆವೆಲ್ಯೂಷನ್ ಅಂಡ್ ಹೌ ಇಟ್ ಕೇಮ್ ಅಬೌಟ್ . ಲಂಡನ್: ಅಲೆನ್ & ಅನ್ವಿನ್. 1923.
* ಎಡ್ಮಂಡ್ ಬರ್ಕ್ ಅಸ್  ಐರಿಶ್‌‍ಮ್ಯಾನ್  (1924)

## ಉಲ್ಲೇಖಗಳು
ವರ್ಗ:ಬರಹಗಾರ
ವರ್ಗ:ಪತ್ರಿಕೋದ್ಯಮಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಒರೆಸ್ಟೀಸ್

flanked by Athena and Pylades among the Erinyes and priestesses of the oracle, perhaps including Pythia behind the tripod – Paestan red-figured bell-krater, c. 330 BC]]
 on an antique mosaic, Musei Capitolini]]
**ಒರೆಸ್ಟೀಸ್**: ಗ್ರೀಕ್ ಮಹಾಪುರಾಣಗಳ ಪ್ರಕಾರ ಆಗಮೆಮ್ನಾನ್ ಮತ್ತು ಕ್ಲೈಟಮ್ನೆಸ್ಟ್ರರ ಮಗ. ಇಫಿಜೀನಿಯ ಮತ್ತು ಎಲೆಕ್ಟ್ರರ ಸಹೋದರ. 
ತಾಯಿ ಕ್ಲೈಟಮ್ನೆಸ್ಟ್ರ ತನ್ನ ಪ್ರಿಯ ಈಜಿಸ್ತಸನೊಡಗೂಡಿ ಗಂಡ ಆಗಮೆಮ್ನಾನ್ನನ್ನು ಕೊಲೆ ಮಾಡಿದಾಗ ಈತ ಸಹೋದರಿ ಎಲೆಕ್ಟ್ರಳ ಸಹಾಯದಿಂದ ಜೀವಸಹಿತ ಪಾರಾಗಿ ಹೋಗಿ ಸ್ಟ್ರೋಪಿಯಸ್ ದೊರೆಯ ಆಶ್ರಯ ಪಡೆದು ಅಲ್ಲೇ ಬೆಳೆಯುತ್ತಾನಲ್ಲದೆ ಆ ದೊರೆಯ ಮಗನಾದ ಪೈಲಾಡ್ಸನ ಆಪ್ತಮಿತ್ರನಾಗುತ್ತಾನೆ. ಕೊನೆಗೊಮ್ಮೆ ಆರ್ಗಾಸಿಗೆ ಬಂದು ತಂದೆಯನ್ನು ಕೊಂದ ತನ್ನ ತಾಯಿ ಮತ್ತು ಆಕೆಯ ಪ್ರಿಯನನ್ನು ಕೊಲೆಮಾಡುತ್ತಾನೆ. ತಾಯಿಯನ್ನು ಹತಮಾಡಿದ ಪಾಪ ತಟ್ಟಲಾಗಿ ಹುಚ್ಚನಂತಾಗಿ ಉಗ್ರದೇವತೆಗಳ ಪೀಡನೆಗೊಳಗಾಗಿ ದೇಶ ದೇಶ ತೊಳಲುತ್ತಾನೆ. ಕೊನೆಗೊಮ್ಮೆ ಅಥೆನ್ಸಿಗೆ ಬಂದಾಗ ಅವನಿಗೆ ಪಾಪವಿಮೋಚನೆಯಾಗುತ್ತದೆ. ಪ್ರಾಯಶ್ಚಿತ್ತಕ್ಕಾಗಿ ಟಾರಿಸ್ನಲ್ಲಿದ್ದ ಆರ್ಟೆಮಿಸಳ ಪ್ರತಿಮೆಯನ್ನು ತರಲು ಹೋದಾಗ ಅಲ್ಲಿ ತನ್ನ ಸಹೋದರಿ ಇಫಿಜೀನಿಯಳನ್ನು ಗುರುತಿಸುತ್ತಾನೆ. ಇಬ್ಬರೂ ಆರ್ಟೆಮಿಸಳ ಪ್ರತಿಮೆಯೊಂದಿಗೆ ಗ್ರೀಸಿಗೆ ಓಡಿಬರುತ್ತಾರೆ. ಅನಂತರ ಮೈಸೀನೀ ಮತ್ತು ಆರ್ಗಾಸಿನ ದೊರೆಯಾಗಿ ಮೆನೆಲಾಸನ ಮಗಳಾದ ಹರ್ಮಿಯೊನೆಯನ್ನು ಮದುವೆಯಾಗುತ್ತಾನೆ.

## ಉಲ್ಲೇಖಗಳು
ವರ್ಗ:ಗ್ರೀಕ್ ಇತಿಹಾಸ
ವರ್ಗ:ಗ್ರೀಸ್
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಒರೆ (ಖನಿಜಶಾಸ್ತ್ರ)

(left) and rhodochrosite (right)]]
**ಒರೆ (ಖನಿಜಶಾಸ್ತ್ರ)**: ಖನಿಜದ ಪುಡಿಯನ್ನು ನಯವಿಲ್ಲದ ಪಿಂಗಾಣಿ ತಟ್ಟೆಯ ಮೇಲೆ ಉಜ್ಜಿದಾಗ ಕಾಣುವ ಬಣ್ಣ (ಸ್ಟ್ರೀಕ್). ಈ ತಟ್ಟೆಯ ಹೆಸರು ಒರೆಗಲ್ಲು (ಸ್ಟ್ರೀಕ್ ಪ್ಲೇಟ್). ಹಾಲುಕಾಗದದ ಮೇಲೆ ಖನಿಜವನ್ನು ಇಟ್ಟು ಪುಡಿಮಾಡುವುದರಿಂದಲೂ ಇದರ ಪರೀಕ್ಷೆ ಸಾಧ್ಯವಿದೆ. ಎಲ್ಲ ಲೋಹಗಳೂ ಲೋಹಕಾಂತಿ ಇರುವ ಬಹುತೇಕ ಖನಿಜಗಳೂ ಇಡಿಯಾಗಿರಲಿ ಪುಡಿಯಾಗಿರಲಿ ಒಂದೇ ಬಣ್ಣವನ್ನು ಪ್ರದರ್ಶಿಸುತ್ತವೆ. ಆದರೆ ಸಿಲಿಕೇಟುಗಳು ಮತ್ತು ಲೋಹಕಾಂತಿ ಇರದ ಬಹುತೇಕ ಖನಿಜಗಳು ಈ ಸನ್ನಿವೇಶಗಳಲ್ಲಿ ಪ್ರದರ್ಶಿಸುವ ಬಣ್ಣಗಳು ಬೇರೆ ಬೇರೆ. ಲೋಹಖನಿಜಗಳ ಅಧ್ಯಯನದಲ್ಲಿ ಒರೆ ಬಲುಮುಖ್ಯ ಭೌತಲಕ್ಷಣ. ಅದು ಇತರ ಲಕ್ಷಣಗಳನ್ನೆಲ್ಲ ಮೆಟ್ಟಿ ಎದ್ದುನಿಲ್ಲುತ್ತದೆ. ಇದರ ಪರಿಶೀಲನೆಯಿಂದ ಲೋಹದ ಪರಿಶುದ್ಧತೆಯನ್ನು ಗ್ರಹಿಸಬಹುದು. ಒರೆಗಲ್ಲಿಗೆ ಉಜ್ಜಿ ಚಿನ್ನದ ಪರಿಶುದ್ಧತೆಯನ್ನು ಪರೀಕ್ಷಿಸುವುದು ಇದಕ್ಕೊಂದು ನಿದರ್ಶನ. ಕೆಲವು ಖನಿಜಗಳಲ್ಲಿ ಒರೆಗೂ ಖನಿಜದ ಬಣ್ಣಕ್ಕೂ ನಿರ್ದಿಷ್ಟ ವ್ಯತ್ಯಾಸ ತೋರಿ ಬರುವುದುಂಟು. ಇಂಥವುಗಳಲ್ಲಿ ಮುಖ್ಯವಾದುವನ್ನು ಇಲ್ಲಿ ಹೆಸರಿಸಿದೆ.
## ಉಲ್ಲೇಖಗಳು
ವರ್ಗ:ಖನಿಜಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಶುದ್ಧಗತಿವಿಜ್ಞಾನ

**ಶುದ್ಧಗತಿವಿಜ್ಞಾನ**ವು ಚಲನೆಗೆ ಕಾರಣವಾಗುವ ಬಲಗಳನ್ನು ಪರಿಗಣಿಸದೆ ವಸ್ತುಗಳ ಚಲನೆಗಳನ್ನು ಪರಿಶೀಲಿಸುವ ಬಲವಿಜ್ಞಾನದ (dynamics) ಅಂಗ (ಕೈನ್‌ಮೆಟಿಕ್ಸ್). ಗತಿವಿಜ್ಞಾನ (ಡೈನಮಿಕ್ಸ್) ಹೀಗಲ್ಲ: ಚಲನಕಾರಕ ಬಲಗಳನ್ನೂ ಇದು ಪರಿಶೀಲಿಸುತ್ತದೆ. ಏಕರೀತಿ ವೇಗೋತ್ಕರ್ಷಸಹಿತ (ಆ್ಯಕ್ಸೆಲರೇಶನ್) ರೇಖೀಯವಾಗಿ (ಲೀನಿಯರ್ಲಿ) ಚಲಿಸುವ ವಸ್ತುಗಳಿಗೆ ಅನ್ವಯವಾಗುವ ಈ ಮುಂದಿನ ನಾಲ್ಕು ಸಮೀಕರಣವೊಂದೊಂದಕ್ಕೂ ಶುದ್ಧಗತಿವೈಜ್ಞಾನಿಕ ಸಮೀಕರಣವೆಂದು ಹೆಸರು. 

೧. ***v = u + at*** 

೨. \Delta x = \left ( \frac{v + u}{2} \right )t 

೩. \Delta x = ut + \frac{1}{2}at^2 

೪. v^2 = u^2 + 2a\Delta x 

ಇಲ್ಲಿ ***u =*** ವಸ್ತುವಿನ ಪ್ರಾರಂಭಿಕ ವೇಗ, ***v =*** ಅಂತಿಮ ವೇಗ, ***a =*** ವೇಗೋತ್ಕರ್ಷ, ***t =*** ಚಲನಾವಧಿ, ***△x =*** ಪಲ್ಲಟನ ಪ್ರಮಾಣ

## ಉಲ್ಲೇಖಗಳು 
ವರ್ಗ:ಯಂತ್ರವಿಜ್ಞಾನ
ವರ್ಗ:ಭೌತಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಒರಟುಕಾಲು ಡೇಗೆ

**ಒರಟುಕಾಲು ಡೇಗೆ** ಪಕ್ಷಿವಂಶದ ಫಾಲ್ಕನಿಫಾರ್ಮಿಸ್ ಗಣದ ಆಕ್ಸಿ ಪಿಟ್ರಿಡಿ ಕುಟುಂಬಕ್ಕೆ ಸೇರಿದ ಬ್ಯೂಟಿಯೊ ಜಾತಿಯ ಒಂದು ಪ್ರಭೇದ. 
## ವಿವರಣೆ
ಇದನ್ನು ಬಸûರ್ಡ್ಹಾಕ್ ಎಂಬ ಜನಪ್ರಿಯ ಹೆಸರಿನಿಂದ ಕರೆಯುವುದುಂಟು. ಇದರ ಶಾಸ್ತ್ರೀಯ ನಾಮ ಬ್ಯೂಟಿಯೊ ಲಗೋಪಸ್. ಈ ಪಕ್ಷಿಯ ಪಾದದ ಮೇಲಕ್ಕೆ ಮಂಡಿಯ ಕೆಳಗೆ ಅಂದರೆ ಮೊಳಕಾಲಿನಲ್ಲಿ ಪುಕ್ಕಗಳು ಇರುವುದರಿಂದ ಇದಕ್ಕೆ ಒರಟು ಕಾಲು ಡೇಗೆ ಎಂದು ಹೆಸರು. ಇದರ ಹೊರಮೈ ಬಣ್ಣ ಗಾಢ ಕಂದು; ರೆಕ್ಕೆಗಳ ಕೆಳಗೆ ತಿಳಿಕಂದು; ಬಾಲದ ರೆಕ್ಕೆಗಳು ಬಿಳುಪು.
ಈ ಸಾಕಷ್ಟು ದೊಡ್ಡ ರಾಪ್ಟೋರಿಯಲ್ ಪ್ರಭೇದವು 46-68 ಸೆ.ಮೀ (18-27 ಇಂಚು) ಉದ್ದವಿದ್ದು,  ರೆಕ್ಕೆಗಳು 120 ರಿಂದ 153  ಸೆ.ಮೀ(47 ರಿಂದ 60 ಇಂಚು) ಹರಡಿರುತ್ತದೆ. ಪ್ರತಿ ವಯಸ್ಕ ಹಕ್ಕಿಗಳು 600 ರಿಂದ 1,660 ಗ್ರಾಂ (1.32 ರಿಂದ 3.66 ಪೌಂಡು) ವರೆಗೆ ತೂಗಬಹುದು ಮತ್ತು ಹೆಣ್ಣುಗಳು ಸಾಮಾನ್ಯವಾಗಿ ಗಂಡಿಗಿಂತ ದೊಡ್ಡದಾಗಿರುತ್ತವೆ ಮತ್ತು ಭಾರವಾಗಿರುತ್ತದೆ.  ವಯಸ್ಕ ಹಕ್ಕಿಗಳಲ್ಲಿ ಬೇಸಿಗೆಯಿಂದ ಚಳಿಗಾಲದವರೆಗೆ ತೂಕವು ಹೆಚ್ಚಾಗುತ್ತದೆ, ಗಂಡು ಸರಾಸರಿ 822 ರಿಂದ 1,027 ಗ್ರಾಂ (1.812 ರಿಂದ 2.264 ಪೌಂಡ್) ಮತ್ತು ಹೆಣ್ಣು 1,080 ರಿಂದ 1,278 ಗ್ರಾಂ (2.381 ರಿಂದ 2.818 ಪೌಂಡ್) ವರೆಗೆ ಇರುತ್ತದೆ. ಬುಟಿಯೊ ಕುಲದ ಸದಸ್ಯರಲ್ಲಿ, ಇದು ಆರನೇ ಅತಿ ಭಾರ, ಐದನೇ ಅತಿ ಉದ್ದ ಮತ್ತು ನಾಲ್ಕನೇ ಅತಿ ಉದ್ದದ ರೆಕ್ಕೆ ಹೊಂದಿದೆ.
ಪುಕ್ಕಗಳು ಪ್ರಧಾನವಾಗಿ ಕಂದು ಬಣ್ಣದಲ್ಲಿರುತ್ತವೆ ಮತ್ತು ಸಾಮಾನ್ಯವಾಗಿ ಹೆಚ್ಚಿನ ಮಟ್ಟದ ಸ್ಪೆಕ್ಲಿಂಗ್ ಅನ್ನು ತೋರಿಸುತ್ತದೆ. ಅದರ ಟ್ಯಾಲನ್‌ಗಳು ತುಲನಾತ್ಮಕವಾಗಿ ಚಿಕ್ಕದಾಗಿದ್ದು, ಬೇಟೆಯ ತಮ್ಮ ಆದ್ಯತೆಯ ಆಯ್ಕೆಯನ್ನು ಪ್ರತಿಬಿಂಬಿಸುತ್ತದೆ.

ಎಲ್ಲಾ ಗರಿಗಳಲ್ಲಿನ ವಿಶಿಷ್ಟ ಗುಣಲಕ್ಷಣಗಳು ಒಂದು ಅಥವಾ ಹೆಚ್ಚು ಗಾಢವಾದ ಸಬ್ಟರ್ಮಿನಲ್ ಪಟ್ಟೆಗಳೊಂದಿಗೆ ಉದ್ದವಾದ ಬಿಳಿ ಬಾಲದ ಗರಿಗಳನ್ನು ಒಳಗೊಂಡಿರುತ್ತವೆ. ರೆಕ್ಕೆಯ ತುದಿಗಳು ಪ್ರಾಣಿಯು ಕುಳಿತಿರುವಾಗ ಬಾಲವನ್ನು ತಲುಪಲು ಅಥವಾ ವಿಸ್ತರಿಸಲು ಸಾಕಷ್ಟು ಉದ್ದವಾಗಿದೆ

ಅದರ ಗಾತ್ರದ ಏಕೈಕ ಗಿಡುಗ (ಬಹಳ ವಿಭಿನ್ನವಾಗಿ ಕಾಣುವ ಆಸ್ಪ್ರೇ ಹೊರತುಪಡಿಸಿ) ತನ್ನ ರೆಕ್ಕೆಗಳನ್ನು ತ್ವರಿತವಾಗಿ ಹೊಡೆಯುವ ಮೂಲಕ ನಿಯಮಿತವಾಗಿ ಒಂದು ಸ್ಥಳದ ಮೇಲೆ ಸುಳಿದಾಡುತ್ತದೆ.
## ಸಂತಾನೋತ್ಪತ್ತಿ
ಋತುಮಾಸದಲ್ಲಿ ಇವು ಎತ್ತರದ ಮರಗಳ ಮೇಲೆ ಅಥವಾ ಗುಡ್ಡಗಳ ಬಂಡೆಗಲ್ಲು ತುದಿಯಲ್ಲಿ ಗೂಡುಗಳನ್ನು ಮಾಡಿ 2-5 ಮೊಟ್ಟೆಗಳನ್ನಿಟ್ಟು ಮರಿ ಮಾಡುವುವು. ಈ ಡೇಗೆ ಉತ್ತರ ಯುರೋಪಿನಿಂದ ಬ್ರಿಟನ್ ದೇಶಕ್ಕೆ ಬಂದು ಚಳಿಗಾಲವನ್ನು ಕಳೆಯುತ್ತದೆ. ಮಿಕ್ಕ ಕಾಲಗಳಲ್ಲಿ ಸೈಬೀರಿಯ ಮತ್ತು ಉತ್ತರ ಕೆನಡ ಪ್ರದೇಶಗಳಲ್ಲಿ ವಾಸಿಸುವುದು. ಬ್ರಿಟನ್ ದೇಶದಲ್ಲಿ ಇನ್ನೊಂದು ಪ್ರಭೇದವಾದ ಬ್ಯೂಟಿಯೊ ಬ್ಯೂಟಿಯೊವನ್ನು ಸಾಮಾನ್ಯವಾಗಿ ಬಸóರ್ಡ್ ಎನ್ನುವರು. ಈ ಪ್ರಭೇದವೂ ಒರಟುಕಾಲು ಡೇಗೆಯೂ ಯುರೋಪಿನಿಂದ ಜಪಾನಿನವರೆಗೂ ಹರಡಿವೆ. 
## ಆಹಾರ
ಈ ಡೇಗೆಗಳು ಸಾಧಾರಣವಾಗಿ ಸಣ್ಣ ಸ್ತನಿಗಳನ್ನೂ ಕೆಲವು ಸಾರಿ ದುಂಬಿಗಳನ್ನೂ ಪಕ್ಷಿಗಳನ್ನೂ ಬೇಟೆಯಾಡುವುವು. ಇವುಗಳ ಮಿಕ್ಕೆಲ್ಲ ವ್ಯವಹಾರಗಳೂ ಇತರ ಡೇಗೆಗಳಂತೆಯೆ.

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* Rough-legged hawk – *Buteo lagopus*  – USGS Patuxent Bird Identification InfoCenter
* Rough-legged hawk Species Account – Cornell Lab of Ornithology
*  at 
* How to ID a rough-legged hawk video
* Rough-legged Hawk video
* 
* 

ವರ್ಗ:ಹಕ್ಕಿಗಳು
ವರ್ಗ:ಪಕ್ಷಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಒಲವಿನ ಹಕ್ಕಿ

**ಒಲವಿನ ಹಕ್ಕಿ**: ಗಿಳಿಯಂತೆ ತೋರುವ ಒಂದು ಬಗೆಯ ಹಕ್ಕಿ, ಸಾಧಾರಣವಾಗಿ ಆಫ್ರಿಕದ ಅಗಪೋರ್ನಿಸ್ ಜಾತಿಯವನ್ನು ಈ ಹೆಸರಿಂದ ಕರೆಯುತ್ತಾರೆ (ಲವ್ ಬರ್ಡ್). ಪ್ರಪಂಚದ ನಾನಾ ಭಾಗಗಳಲ್ಲಿ ಇವು ಹರಡಿವೆ. ಆಕಾರದಲ್ಲಿ ಚಿಕ್ಕದಾದರೂ ಉದ್ದ ಪುಕ್ಕಗಳಿಂದಾಗಿ ಹಕ್ಕಿ ದೊಡ್ಡದಾಗಿ ಕಾಣುತ್ತದೆ.

ಗರಿ ಮೃದು ನೀಲಿ ಬಣ್ಣದ್ದಾಗಿದ್ದು ಮೇಲೆ ಹಸಿರು, ಕೆಂಪು ಮತ್ತು ಬಿಳಿ ಮಚ್ಚೆಗಳಿವೆಯಾಗಿ ಹಕ್ಕಿ ನೋಡಲು ಬಲು ಚೆನ್ನ. ಗಂಡು ಹೆಣ್ಣು ಹಕ್ಕಿಗಳು ಯಾವಾಗಲೂ ಜೊತೆ ಜೊತೆಯಾಗಿದ್ದು ಒಂದನ್ನೊಂದು ಹಿಂಬಾಲಿಸುತ್ತ, ಒಂದರ ಸಾಮೀಪ್ಯವನ್ನು ಮತ್ತೊಂದು ಬಯಸಿ, ಸದಾ ಸರಸ ಸಲ್ಲಾಪದಲ್ಲಿರುತ್ತವಾದ ಕಾರಣ ಇವನ್ನು ಒಲವಿನ ಹಕ್ಕಿಗಳು ಎಂದು ಕರೆದಿರಬೇಕು. ಇವನ್ನು ಹಿಡಿದು ಮಾರುವುದುಂಟು. ಕೊಂಡು ಸಾಕುವವರೂ ಇದ್ದಾರೆ.
## ಉಲ್ಲೇಖಗಳು
ವರ್ಗ:ಹಕ್ಕಿಗಳು
ವರ್ಗ:ಪಕ್ಷಿಗಳು
ಒಲಂಪಿಯ

**ಒಲಂಪಿಯ:** ಗ್ರೀಸಿನ ಪಶ್ಚಿಮ ಪೆಲಿಪೊನೀಸ್ನ ಒಂದು ಸ್ಥಳ, ಪುರಾತನ ಗ್ರೀಕರ ಜ್ಯೂಸ್ ದೇವತಾಕ್ಷೇತ್ರ. ಸಮುದ್ರದಿಂದ ಸುಮಾರು 16 ಕಿಮೀ ದೂರದಲ್ಲಿ, ಆಲ್ಫೀಯಸ್ ಮತ್ತು ಕ್ಲೇಡಿಯಸ್ ನದಿಗಳ ಸಂಗಮದ ಬಳಿ, ಕ್ರೋನಿಯಸ್ ಬೆಟ್ಟದ ತಪ್ಪಲಿನ ವಿಶಾಲ ಕಣಿವೆಯ ಹಸಿರು ನೆಲದ ಮೇಲೆ, ಪ್ರಾಚೀನ ವೈಭವದ ಮೂಕಸಾಕ್ಷಿಯಾಗಿ ಪವಡಿಸಿದೆ. 

ಅನೇಕ ದೃಷ್ಟಿಗಳಲ್ಲಿ ಇದು ಅಧಿಕೃತ ಗ್ರೀಕ್ ಧರ್ಮದ ಕೇಂದ್ರವಾಗಿತ್ತು. ಅಖಿಲ ಗ್ರೀಕರ ಮಾನ್ಯಧರ್ಮವೆನಿಸಬೇಕೆಂದು ಸೆಣಸಾಡುತ್ತಿದ್ದ ಕೆಲವು ಪಂಗಡಗಳ ಪೈಕಿ ಇಲ್ಲಿಯದೂ ಒಂದು. ಅಷ್ಟೇ ಅಲ್ಲ, ಇದೇ ಪ್ರಧಾನವಾಗಿತ್ತು; ನಾಲ್ಕು ವರ್ಷಗಳಿಗೊಮ್ಮೆ ಇಲ್ಲಿ ನಡೆಯುತ್ತಿದ್ದ ಕ್ರೀಡೆಗಳಲ್ಲಿ ಪಾಲ್ಗೊಳ್ಳಲೂ ಅವನ್ನು ವೀಕ್ಷಿಸಲೂ ಇಡೀ ಗ್ರೀಕ್ ಪ್ರಪಂಚದಿಂದಲೇ ಅಲ್ಲದೆ ಹೊರಗಿನಿಂದಲೂ ಜನ ಬರುತ್ತಿದ್ದರು. ಪರಸ್ಪರವಾಗಿ ಕಾದಾಡುತ್ತಿದ್ದ ಗ್ರೀಕ್ ರಾಜ್ಯಗಳ ನಡುವೆ ಆಗ್ಗೆ ತಾತ್ಕಾಲಿಕವಾಗಿ ಶಾಂತಿ ಏರ್ಪಾಡಾಗುತ್ತಿತ್ತು.

ಒಲಿಂಪಿಯದ ದೇವಾಲಯದ ಐತಿಹ್ಯ ಅಷ್ಟೇನೂ ಸ್ಫುಟವಾಗಿಲ್ಲ. ಇದು ಆಶ್ಚರ್ಯಕರ, ಪ್ರ.ಶ.ಪು.ಸು. 11ನೆಯ ಶತಮಾನದಲ್ಲಿ, ಡೋರಿಯನ್ ಆಕ್ರಮಣ ಕಾಲದಲ್ಲಿ ಇಲ್ಲಿಯ ಪಂಥ ಆರಂಭವಾಗಿರಬೇಕು. ಚತುರ್ವಾರ್ಷಿಕ ಕ್ರೀಡಾ ವ್ಯವಸ್ಥೆ ಪ್ರ.ಶ.ಪು. 776ರಲ್ಲಿ ಸ್ಥಾಪಿತವಾದಾಗ ಗ್ರೀಕ್ ಪ್ರಪಂಚ ಈ ಚರ್ತುವಾರ್ಷಿಕ ಎಣಿಕೆ ಕ್ರಮವನ್ನು ಒಪ್ಪಿಕೊಂಡಿತು; ಸ್ಥಳೀಯ ಪಂಚಾಂಗ ಯಾವುದೇ ಇರಲಿ, ಪ್ರತಿಯೊಬ್ಬರೂ ಒಲಿಂಪಿಕ್ ಹಬ್ಬಗಳಿಗೆ ಅನುಗುಣವಾದ ಕಾಲಗಣನೆಯನ್ನು ಸ್ವೀಕರಿಸಿದರು. ಅಲ್ಲಿಂದ ಮುಂದೆ ಧಾರ್ಮಿಕವಾಗಿಯೂ ಶಿಲ್ಪದೃಷ್ಟಿಯಿಂದಲೂ ಇಲ್ಲಿಯ ದೇವಾಲಯ ಪರಿಪರಿಯಾಗಿ ಶೋಭಿಸಿತು. ಮ್ಲೇಂಛರ ಪವಿತ್ರ ಮಂದಿರಗಳನ್ನೆಲ್ಲ ನೆಲಸಮ ಮಾಡಬೇಕೆಂಬ ಥಿಯೋಡೋಷಿಯಸನ ಆಜ್ಞೆಗೆ ಅನುಸಾರವಾಗಿ ಇಲ್ಲಿಯ ದೇವಾಲಯಗಳು ಪ್ರ.ಶ. 426ರಲ್ಲಿ ನಾಶವಾದವು. ಪ್ರ.ಶ. 393ರಲ್ಲಿ ನಡೆದದ್ದೇ ಪುರಾತನ ಒಲಿಂಪಿಯದ ಕೊಟ್ಟಕೊನೆಯ ಕ್ರೀಡೋತ್ಸವ.
## ಉಲ್ಲೇಖಗಳು
ವರ್ಗ:ಒಲಿಂಪಿಕ್ ಕ್ರೀಡಾಕೂಟದ ಆತಿಥೇಯ ನಗರಗಳು
ವರ್ಗ:ಒಲಂಪಿಕ್ ಕ್ರೀಡೆಗಳು
ವರ್ಗ:ಗ್ರೀಕ್ ಇತಿಹಾಸ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಒಳನಾಡಿನ ವ್ಯಾಪಾರ

**ಒಳನಾಡಿನ ವ್ಯಾಪಾರ**: ಒಂದು ದೇಶದ ಎಲ್ಲೆಯೊಳಗೆ ನಡೆಯುವ ವ್ಯಾಪಾರ (ಇನ್ಲೆಂಡ್ ಟ್ರೇಡ್; ಹೋಂ ಟ್ರೇಡ್), ಮಾರುವವ ಕೊಳ್ಳುವವರಿಬ್ಬರೂ ಒಂದೇ ದೇಶದಲ್ಲಿದ್ದು ತಂತಮ್ಮಲ್ಲಿ ನಡೆಸುವ ಈ ವ್ಯಾಪಾರ ಭಾರತದಂಥ ರಾಷ್ಟ್ರದಲ್ಲಿ ಅದರ ವಿದೇಶೀ ವ್ಯಾಪಾರಕ್ಕಿಂತ ಬಹುಪಾಲು ಹೆಚ್ಚಾಗಿರುತ್ತದೆ; ಅಧಿಕ ಪ್ರಾಮುಖ್ಯ ಪಡೆದಿರುತ್ತದೆ.

ಒಳದೇಶದ ವ್ಯಾಪಾರವನ್ನು ಸ್ಥೂಲವಾಗಿ ಒಟ್ಟುವ್ಯಾಪಾರ ಅಥವಾ ಠೋಕು ವ್ಯಾಪಾರ ಮತ್ತು ಚಿಲ್ಲರೆ ವ್ಯಾಪಾರ ಅಥವಾ ಕಿರುಕುಳ ವ್ಯಾಪಾರ ಎಂದು ಎರಡು ವಿಧವಾಗಿ ವಿಂಗಡಿಸಬಹುದು. ಉತ್ಪಾದಕನಿಂದ ಹೆಚ್ಚÄ ಮೊತ್ತಗಳಲ್ಲಿ ಪದಾರ್ಥಗಳನ್ನು ಕೊಂಡು ಅಥವಾ ಸಂಗ್ರಹಿಸಿ ಅವನ್ನು ಚಿಲ್ಲರೆ ವ್ಯಾಪಾರಿಗಳಿಗೆ ಮಾರುವುದು ಒಟ್ಟುವ್ಯಾಪಾರಿಯ ಮುಖ್ಯ ಕಾರ್ಯಭಾರ (ನೋಡಿ- ಒಟ್ಟು-ವ್ಯಾಪಾರಿ). ಅನುಭೋಗಿಯ ಬಂiÀÄಕೆಗಳನ್ನು ಪುರೈಸಲು ನಿರತವಾದ ಅರ್ಥವ್ಯವಸ್ಥೆಯ ಸರಪಳಿಯಲ್ಲಿ ಚಿಲ್ಲರೆ ವ್ಯಾಪಾರಿಯೇ ಕೊನೆಯ ಕೊಂಡಿ. ಅನುಭೋಗಿಯ ಅಗತ್ಯಗಳನ್ನು ನಿರೀಕ್ಷಿಸಿ ಅವುಗಳ ಪುರೈಕೆಗಾಗಿ ಸರಕುಸೇವೆಗಳನ್ನು ಸಿದ್ಧವಾಗಿಟ್ಟುಕೊಂಡಿದ್ದು ಸರಬರಾಜು ಮಾಡುವುದು ಇವನ ಕಾರ್ಯಭಾರ. ಸರಕನ್ನು ಹೊತ್ತು ತರುವವನ ಸಣ್ಣ ವ್ಯಾಪಾರದಿಂದ ಹಿಡಿದು ಬಗೆಬಗೆಯ ಪದಾರ್ಥಗಳನ್ನು ಸಂಗ್ರಹಿಸಿ ಮಾರಾಟ ಮಾಡುವ ಸಕಲಸರಕಿನ ಅಂಗಡಿಯವರೆಗೆ ಚಿಲ್ಲರೆ ವ್ಯಾಪಾರ ವೈವಿಧ್ಯಮಯವಾದದ್ದು, (ನೋಡಿ- ಚಿಲ್ಲರೆ-ವ್ಯಾಪಾರಿ) ಉತ್ಪಾದಕನಿಗೂ ಅನುಭೋಗಿಗೂ ನಡುವೆ ನಾನಾ ಬಗೆಯ ಮಧ್ಯವರ್ತಿಗಳೂ (ಮಿಡಲ್ ಮೆನ್) ವ್ಯವಹಾರ ನಡೆಸುತ್ತಾರೆ.

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ವ್ಯಾಪಾರ ಮತ್ತು ವಹಿವಾಟು
ಖಗೋಳ ವಿಷುವದ್ವೃತ್ತ

[right|thumb|300x300px|ಖಗೋಳ ವಿಷುವದ್ವೃತ್ತವು ಸದ್ಯದಲ್ಲಿ [ಕ್ರಾಂತಿವೃತ್ತ ಸಮತಲಕ್ಕೆ ಸುಮಾರು 23.44° ನಷ್ಟು ಓರೆಯಾಗಿದೆ. ಈ ಚಿತ್ರವು ಭೂಮಿಯ ಅಕ್ಷೀಯ ಓರೆ (ಅಥವಾ ವಾಲಿಕೆ), ಪರಿಭ್ರಮಣದ ಅಕ್ಷ, ಮತ್ತು ಕಕ್ಷೀಯ ಸಮತಲಗಳ ನಡುವಿನ ಸಂಬಂಧಗಳನ್ನು ತೋರಿಸುತ್ತದೆ.]]
**ಖಗೋಳ ವಿಷುವದ್ವೃತ್ತ**ವು ಖಗೋಳವನ್ನು ಸಮದ್ವಿಭಾಗಿಸುವ ಕಾಲ್ಪನಿಕ ವೃತ್ತ, ವೀಕ್ಷಕನ ನೆಲೆಯೇ ಇದರ ಕೇಂದ್ರ (ಸೆಲೆಸ್ಟಿಯಲ್ ಇಕ್ವೇಟರ್). ವೀಕ್ಷಕನನ್ನು (ವಾಸ್ತವವಾಗಿ ಸಾಕ್ಷಾತ್ ಭೂಮಿಯನ್ನೇ) ಧ್ರುವನಕ್ಷತ್ರಕ್ಕೆ ಸೇರಿಸುವ ರೇಖೆಗೆ ಖಗೋಳದ ಅಕ್ಷವೆಂದು (celestial axis) ಹೆಸರು. ಖಗೋಳ ಇದರ ಸುತ್ತ ಏಕವೇಗದಿಂದ ಪೂರ್ವ-ಪಶ್ಚಿಮ ದಿಶೆಯಲ್ಲಿ ಆವರ್ತಿಸುತ್ತಿರುವಂತೆ ನಮಗೆ ಭಾಸವಾಗುತ್ತದೆ. ಅಕ್ಷಕ್ಕೆ ವೀಕ್ಷಕನ (ಭೂಮಿಯ) ಮೂಲಕ ಲಂಬವಾಗಿ ರಚಿಸಿದ ಕಾಲ್ಪನಿಕ ಸಮತಲ ಖಗೋಳವನ್ನು ವಿಷುವದ್ವೃತ್ತದ ನೇರ ಛೇದಿಸುತ್ತದೆ. ಇದು ಖಗೋಳವನ್ನು ಎರಡು ಸಮಭಾಗಗಳಾಗಿ ವಿಭಾಗಿಸುವುದು: ಧ್ರುವನಕ್ಷತ್ರವಿರುವ ಭಾಗ ಉತ್ತರ ಗೋಳಾರ್ಧ, ಇರದ ಭಾಗ ದಕ್ಷಿಣ ಗೋಳಾರ್ಧ.

ಪ್ರತಿ ವರ್ಷ ಮಾರ್ಚ್ 21/22 ಮತ್ತು ಸೆಪ್ಟೆಂಬರ್ 22/23 ದಿನಾಂಕಗಳಂದು ಸೂರ್ಯನ ದೈನಂದಿನ ಪಥ ಖಗೋಳ ವಿಷುವದ್ವೃತ್ತ. ಇದು ಆಕಾಶಕಾಯಗಳ ಸ್ಥಾನ ಮತ್ತು ಚಲನೆಗಳನ್ನು ಗಣಿತೀಯವಾಗಿ ಸೂಚಿಸಲು ಪ್ರಮುಖ ಆಧಾರತಲ. ಇದರ ಮೇಲೆ ಮತ್ತು ಆಸುಪಾಸಿನಲ್ಲಿ ಗೋಚರಿಸುವ ನಕ್ಷತ್ರಗಳ ನೆರವಿನಿಂದ ವಿಷುವದ್ವೃತ್ತದ ಸ್ಥೂಲನೆಲೆಯನ್ನು ಅರಿಯಬಹುದು.

ಭೂಮಿಯ ಅಕ್ಷೀಯ ಓರೆಯ ಕಾರಣದಿಂದ, ಖಗೋಳ ವಿಷುವದ್ವೃತ್ತವು ಸದ್ಯದಲ್ಲಿ ಕ್ರಾಂತಿವೃತ್ತಕ್ಕೆ (ಭೂಮಿಯ ಕಕ್ಷೆಯ ಸಮತಲ) ಸುಮಾರು 23.44° ನಷ್ಟು ಓರೆಯಾಗಿದೆ. ಆದರೆ ಕಳೆದ ೫ ದಶಲಕ್ಷ ವರ್ಷಗಳಲ್ಲಿ ಸುಮಾರು 22.0° ರಿಂದ 24.5° ಗೆ ಬದಲಾಗಿದೆ, ಇತರ ಗ್ರಹಗಳಿಂದ ಅಲ್ಪ ವಿಪಥನದ ಕಾರಣ.

## ಉಲ್ಲೇಖಗಳು 
ವರ್ಗ:ಖಗೋಳಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಒಳಪೊರೆ

showing endothelium (at top) inside the heart.]]
**ಒಳಪೊರೆ**: ಅಂಗರಚನಾವಿಜ್ಞಾನದಲ್ಲಿ, ಗುಂಡಿಗೆ, ರಕ್ತನಾಳಗಳು, ಹಾಲು ರಸನಾಳಗಳ ಒಳಗಿನ, ಚಪ್ಪಟೆಯಾದ ಸರಳ ಜೀವಕಣಗಳಿಂದಾದ ಪದರ (ಎಂಡೊತೀಲಿಯಂ)ಕ್ಕೆ ಒಳಪೊರೆ ಎನ್ನುತ್ತಾರೆ. ಆದರೆ ಕಣ್ಣಿನ ಮುಂಗೋಣೆ, ಎದೆಗೂಡು, ಗುಂಡಿಗೆಸುತ್ತು ಪೊರೆ, ಒಡಲುಗಳ ಒಳಗಿನ ಪೊಳ್ಳುಗಳ ಒಳಗಿನ ಪೊರೆಗೂ ಒಳಪೊರೆ ಎನ್ನುವುದು ವಾಡಿಕೆ. ಸಾಮಾನ್ಯವಾಗಿ ಇದು ಹಗರಿನ ಮೇಲುಪೊರೆಯನ್ನು (ಸ್ಕ್ವೇಮಸ್ ಎಪಿತೀಲಿಯಂ) ಹೋಲುವುದಾದರೂ ಪಿಂಡದ ವಿಕಾಸದಲ್ಲಿ ಇವೆರಡೂ ಬೇರೆ ಮೂಲಗಳ ಪೊರೆಗಳಿಂದ ಏಳುತ್ತವೆ.
## ಕಾರ್ಯ
ಮೂತ್ರಪಿಂಡದ ಗ್ಲೋಮೆರುಲಸ್, ರಕ್ತನಾಳದ ಟೋನ್, ಹೆಮೋಸ್ಟಾಸಿಸ್, ನ್ಯೂಟ್ರೋಫಿಲ್ ನೇಮಕಾತಿ ಮತ್ತು ಹಾರ್ಮೋನ್ ಸಾಗಣೆ ಮುಂತಾದ ದ್ರವದ ಶೋಧನೆಯನ್ನು ಒಳಗೊಂಡಿರುವ ವಿಶಿಷ್ಟ ಕಾರ್ಯಗಳನ್ನು ಈ ಜೀವಕೋಶಗಳು ಹೊಂದಿವೆ. ಹೃದಯದ ಕೋಣೆಗಳ ಆಂತರಿಕ ಮೇಲ್ಮೈಗಳ ಎಂಡೋಥೀಲಿಯಂ ಅನ್ನು ಎಂಡೋಕಾರ್ಡಿಯಮ್ ಎಂದು ಕರೆಯಲಾಗುತ್ತದೆ.ಒಳಪೊರೆಗಳ ದುರ್ಬಲಗೊಂಡ ಕಾರ್ಯವು ದೇಹದಾದ್ಯಂತ ಗಂಭೀರ ಆರೋಗ್ಯ ಸಮಸ್ಯೆಗಳಿಗೆ ಕಾರಣವಾಗಬಹುದು.

## ಉಲ್ಲೇಖಗಳು
ವರ್ಗ:ಅಂಗರಚನಾಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಶರೀರ ಶಾಸ್ತ್ರ
ಒಳವಕ್ಕೋಡ್

**ಒಲವಕ್ಕೋಡ್** ಭಾರತದ ಕೇರಳದ ಪಾಲಕ್ಕಾಡ್ ನಗರದ ಒಂದು ಪ್ರದೇಶವಾಗಿದೆ. ಇದು ಎರಡು ಪ್ರಮುಖ ಪ್ರದೇಶಗಳಿಂದ ಕೂಡಿದೆ: ಕಾವಿಲ್ಪಾಡ್ ಮತ್ತು ರೈಲ್ವೇ ಕಾಲೋನಿ. ಪಾಲಕ್ಕಾಡ್ ನಗರದಿಂದ ೪ ಕಿಮೀ ಮತ್ತು ರಾಷ್ಟ್ರೀಯ ಹೆದ್ದಾರಿ 966ರಲ್ಲಿ ಒಲವಕ್ಕೋಡ್ ಇದೆ. ಇದು ಪಾಲಕ್ಕಾಡ್ ನಗರದ ಪ್ರಮುಖ ಉಪನಗರಗಳಲ್ಲಿ ಒಂದಾಗಿದೆ. ಏಕೆಂದರೆ ಪಾಲಕ್ಕಾಡ್ ಜಂಕ್ಷನ್ ರೈಲು ನಿಲ್ದಾಣ  ನಗರದ ಪ್ರಮುಖ ನಿಲ್ದಾಣಗಳಲ್ಲಿ ಒಂದಾಗಿದೆ.

## ಸಾರಿಗೆ 
ನಗರದ ಪ್ರಮುಖ ರೈಲು ನಿಲ್ದಾಣ, ಪಾಲಕ್ಕಾಡ್ ಜಂಕ್ಷನ್ ರೈಲು ನಿಲ್ದಾಣವು ಇಲ್ಲಿ ನೆಲೆಗೊಂಡಿದೆ. ಈ ಸ್ಥಳ ಉತ್ತರ ಮಲಬಾರ್‌ನಿಂದ ರಸ್ತೆಯ ಮೂಲಕ ಬರುವಾಗ ಪ್ರವೇಶ ಬಿಂದುವಾಗಿದೆ. ಒಲವಕ್ಕೋಡ್ ರಾಷ್ಟ್ರೀಯ ಹೆದ್ದಾರಿ 966 ರಲ್ಲಿದೆ, ಇದು ಮಲಪ್ಪುರಂ ಮೂಲಕ ಕೋಝಿಕ್ಕೋಡ್‌ನೊಂದಿಗೆ ಪಾಲಕ್ಕಾಡ್ ಅನ್ನು ಸಂಪರ್ಕಿಸುತ್ತದೆ. ಹತ್ತಿರದ ವಿಮಾನ ನಿಲ್ದಾಣವೆಂದರೆ ಕೊಯಮತ್ತೂರು ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ.

## ಆರ್ಥಿಕತೆ 
೨೦೧೦ ರ ದಶಕದಲ್ಲಿ ಈ ಪ್ರದೇಶದಲ್ಲಿ ಅನೇಕ ವಸತಿ ಅಭಿವೃದ್ಧಿಗಳನ್ನು ನಿರ್ಮಿಸಲಾಯಿತು.  ಬ್ಯಾಂಕ್‌ಗಳಂತಹ ಸೌಲಭ್ಯಗಳು  ಎಟಿಎಂಗಳು, ಶಾಪಿಂಗ್ ಸ್ಥಳಗಳು, ಲಾಡ್ಜ್‌ಗಳು, ಹೋಟೆಲ್‌ಗಳು, ಆಸ್ಪತ್ರೆಗಳು, ದಂತ ಮಳಿಗೆಗಳು ಮತ್ತು ಮದುವೆ ಹಾಲ್‌ಗಳು ಲಭ್ಯವಿದೆ.

## ಶಿಕ್ಷಣ 
* ಕೋ-ಆಪರೇಟಿವ್ ಆರ್ಟ್ಸ್ &amp;amp; ಸೈನ್ಸ್ ಕಾಲೇಜ್

thumb|ಒಲವಕ್ಕೋಡ್ ಪ್ರಧಾನ ಅಂಚೆ ಕಛೇರಿ

## ಆಸಕ್ತಿಯ ಸ್ಥಳಗಳು 
* ಪಾಲಕ್ಕಾಡ್ ಜಂಕ್ಷನ್ (ಹಿಂದೆ ಒಲವಕ್ಕೋಡ್ ಜಂಕ್ಷನ್ ಎಂದು ಕರೆಯಲಾಗುತ್ತಿತ್ತು)
* ಪಾಲಕ್ಕಾಡ್ ರೈಲ್ವೆ ವಿಭಾಗ ಕಚೇರಿ
* ವಿಭಾಗೀಯ ರೈಲ್ವೆ ಆಸ್ಪತ್ರೆ
* ಮಲಂಪುಳ ಅಣೆಕಟ್ಟು ಮತ್ತು ಉದ್ಯಾನ
* ಶ್ರೀ ತಿರುಪುರೈಕ್ಕಲ್ ಭಗವತಿ ದೇವಸ್ಥಾನ
* ತಿರುಮನಘಾಟ್ ಶಿವ ದೇವಾಲಯ
* ಜೈನ ದೇವಾಲಯ
* ಬ್ರಾಡ್ ಗೇಜ್ ರೈಲ್ವೆ ಜಂಕ್ಷನ್‌ನ ಹಿಂದಿನ ಸ್ಥಳ
* ಸೇಂಟ್ ಜೋಸೆಫ್ಸ್ ಫೊರೇನ್ ಚರ್ಚ್

## ಚಿತ್ರ ಗ್ಯಾಲರಿ 

ಚಿತ್ರ:Hindu_Temple_in_Olavakkod,_Palakkad,_India.jpg|alt=Temple in Olavakkod|ಒಲವಕ್ಕೋಡಿನಲ್ಲಿರುವ ದೇವಾಲಯ
ಚಿತ್ರ:Dhaivasabha_Church_in_Olavakkod,_Palakkad_District.jpg|alt=Daiva Sabha Church|ದೈವ ಸಭಾ ಚರ್ಚ್
ಚಿತ್ರ:View_of_Olavakkod_Railway_Station_from_the_Retiring_Rooms.jpg|alt=Railway Compound|ಮತ್ತು ಕಾಂಪೌಂಡ್
ಚಿತ್ರ:Fruitstall_in_Olavakkod,_Palakkad_District,_Kerala.jpg|alt=Vegetable shop near Catholic Bank|ಕ್ಯಾಥೋಲಿಕ್ ಬ್ಯಾಂಕ್ ಬಳಿ ತರಕಾರಿ ಅಂಗಡಿ

## ಉಲ್ಲೇಖಗಳು 
ವರ್ಗ:ಕೇರಳ
ಭಾರತೀಯ ನ್ಯಾಯ ಸಂಹಿತಾ

ಭಾರತೀಯ ನ್ಯಾಯ ಸಂಹಿತೆಯು (ಬಿ. ಎನ್. ಎಸ್.) ಭಾರತ ಗಣರಾಜ್ಯದ ಅಧಿಕೃತ ಅಪರಾಧ ಸಂಹಿತೆಯಾಗಿದೆ. 

ಬ್ರಿಟಿಷ್ ಭಾರತದ ಅವಧಿಯ ಭಾರತೀಯ ದಂಡ ಸಂಹಿತೆ ಬದಲಿಸಲು ೨೦೨೩ರ ಡಿಸೆಂಬರ್ನಲ್ಲಿ ಸಂಸತ್ತು ಅಂಗೀಕರಿಸಿದ ನಂತರ ಇದು ೨೦೨೪ರ ಜುಲೈ ೧ರಂದು ಜಾರಿಗೆ ಬಂದಿತು.

## ಹಿನ್ನೆಲೆ ಮತ್ತು ಟೈಮ್‌ಲೈನ್ 
* 11 ಆಗಸ್ಟ್ 2023 ರಂದು, ಗೃಹ ವ್ಯವಹಾರಗಳ ಸಚಿವ ಅಮಿತ್ ಶಾ ಅವರು ಲೋಕಸಭೆಯಲ್ಲಿ ಭಾರತೀಯ ನ್ಯಾಯ ಸಂಹಿತಾ ಮಸೂದೆ, 2023 ಅನ್ನು ಮಂಡಿಸಿದರು.
* 12 ಡಿಸೆಂಬರ್ 2023 ರಂದು, ಭಾರತೀಯ ನ್ಯಾಯ ಸಂಹಿತಾ ಮಸೂದೆ, 2023 ಅನ್ನು ಹಿಂಪಡೆಯಲಾಯಿತು.
* 12 ಡಿಸೆಂಬರ್ 2023 ರಂದು, ಭಾರತೀಯ ನ್ಯಾಯ (ಎರಡನೇ) ಸಂಹಿತಾ ಮಸೂದೆ, 2023 ಅನ್ನು ಲೋಕಸಭೆಯಲ್ಲಿ ಮಂಡಿಸಲಾಯಿತು.
* 20 ಡಿಸೆಂಬರ್ 2023 ರಂದು, ಭಾರತೀಯ ನ್ಯಾಯ (ಎರಡನೇ) ಸಂಹಿತಾ ಮಸೂದೆ, 2023 ಅನ್ನು ಲೋಕಸಭೆಯಲ್ಲಿ ಅಂಗೀಕರಿಸಲಾಯಿತು..
* 21 ಡಿಸೆಂಬರ್ 2023 ರಂದು, ಭಾರತೀಯ ನ್ಯಾಯ (ಎರಡನೇ) ಸಂಹಿತಾ ಮಸೂದೆ, 2023 ಅನ್ನು ರಾಜ್ಯಸಭೆಯಲ್ಲಿ ಅಂಗೀಕರಿಸಲಾಯಿತು..
* 25 ಡಿಸೆಂಬರ್ 2023 ರಂದು, ಭಾರತೀಯ ನ್ಯಾಯ (ಎರಡನೇ) ಸಂಹಿತಾ ಮಸೂದೆ, 2023 ಭಾರತದ ರಾಷ್ಟ್ರಪತಿಗಳ ಒಪ್ಪಿಗೆಯನ್ನು ಪಡೆಯಿತು.

## ಬದಲಾವಣೆಗಳು 
ಭಾರತೀಯ ನ್ಯಾಯ ಸಂಹಿತಾದಲ್ಲಿ, 20 ಹೊಸ ಅಪರಾಧಗಳನ್ನು ಸೇರಿಸಲಾಗಿದೆ ಮತ್ತು ರದ್ದುಗೊಳಿಸಲಾದ IPC ಯಲ್ಲಿನ 19 ನಿಬಂಧನೆಗಳನ್ನು ಕೈಬಿಡಲಾಗಿದೆ. 33 ಅಪರಾಧಗಳಿಗೆ ಜೈಲು ಶಿಕ್ಷೆಯನ್ನು ಹೆಚ್ಚಿಸಲಾಗಿದ್ದು, 83 ಅಪರಾಧಗಳಿಗೆ ದಂಡವನ್ನು ಹೆಚ್ಚಿಸಲಾಗಿದೆ. 23 ಅಪರಾಧಗಳಿಗೆ ಕಡ್ಡಾಯ ಕನಿಷ್ಠ ಶಿಕ್ಷೆಯನ್ನು ಪರಿಚಯಿಸಲಾಗಿದೆ. ಆರು ಅಪರಾಧಗಳಿಗೆ ಸಮುದಾಯ ಸೇವೆಯ ಶಿಕ್ಷೆಯನ್ನು ಪರಿಚಯಿಸಲಾಗಿದೆ. 

* ದೇಹದ ವಿರುದ್ಧದ ಅಪರಾಧಗಳುಃ ಕೊಲೆ, ಆತ್ಮಹತ್ಯೆಗೆ ಪ್ರಚೋದನೆ, ಹಲ್ಲೆ ಮತ್ತು ತೀವ್ರ ಗಾಯವನ್ನು ಉಂಟುಮಾಡುವ ಬಗ್ಗೆ ಭಾರತೀಯ ನ್ಯಾಯ ಸಂಹಿತಾಯು ಐಪಿಸಿಯ ನಿಬಂಧನೆಗಳನ್ನು ಉಳಿಸಿಕೊಂಡಿದೆ. ಇದು ಸಂಘಟಿತ ಅಪರಾಧ, ಭಯೋತ್ಪಾದನೆ ಮತ್ತು ಕೆಲವು ಆಧಾರದ ಮೇಲೆ ಗುಂಪಿನಿಂದ ಕೊಲೆ ಅಥವಾ ತೀವ್ರ ಗಾಯದಂತಹ ಹೊಸ ಅಪರಾಧಗಳನ್ನು ಸೇರಿಸುತ್ತದೆ.
* ಮಹಿಳೆಯರ ವಿರುದ್ಧದ ಲೈಂಗಿಕ ಅಪರಾಧಗಳುಃ ಅತ್ಯಾಚಾರ, ಲೈಂಗಿಕ ಕಿರುಕುಳ, ಹಿಂಬಾಲಿಸುವುದು ಮತ್ತು ಮಹಿಳೆಯ ನಮ್ರತೆಯನ್ನು ಅವಮಾನಿಸುವ ಬಗ್ಗೆ ಭಾರತೀಯ ನ್ಯಾಯ ಸಂಹಿತಾ, ಐ. ಪಿ. ಸಿ. ಯ ನಿಬಂಧನೆಗಳನ್ನು ಉಳಿಸಿಕೊಂಡಿದೆ. ಇದು ಸಾಮೂಹಿಕ ಅತ್ಯಾಚಾರದ ಸಂದರ್ಭದಲ್ಲಿ ಬಲಿಪಶುವನ್ನು ಮೇಜರ್ ಎಂದು ವರ್ಗೀಕರಿಸುವ ಮಿತಿಯನ್ನು 16 ರಿಂದ 18 ವರ್ಷಗಳಿಗೆ ಹೆಚ್ಚಿಸುತ್ತದೆ.
* ಆಸ್ತಿ ವಿರುದ್ಧದ ಅಪರಾಧಗಳುಃ ಕಳ್ಳತನ, ದರೋಡೆ, ದರೋಡೆ ಮತ್ತು ವಂಚನೆಗಳ ಮೇಲೆ ಭಾರತೀಯ ನ್ಯಾಯ ಸಂಹಿತೆಯು ಐ. ಪಿ. ಸಿ. ಯ ನಿಬಂಧನೆಗಳನ್ನು ಉಳಿಸಿಕೊಂಡಿದೆ. ಇದು ಸೈಬರ್ ಅಪರಾಧ ಮತ್ತು ಹಣಕಾಸು ವಂಚನೆಯಂತಹ ಹೊಸ ಅಪರಾಧಗಳನ್ನು ಸೇರಿಸುತ್ತದೆ.
* ರಾಜ್ಯದ ವಿರುದ್ಧದ ಅಪರಾಧಗಳುಃ ಭಾರತೀಯ ನ್ಯಾಯ ಸಂಹಿತಾ ದೇಶದ್ರೋಹವನ್ನು ಅಪರಾಧವೆಂದು ತೆಗೆದುಹಾಕುತ್ತದೆ. ಬದಲಿಗೆ, ಭಾರತದ ಸಾರ್ವಭೌಮತ್ವ, ಏಕತೆ ಮತ್ತು ಸಮಗ್ರತೆಗೆ ಅಪಾಯವನ್ನುಂಟುಮಾಡುವ ಕೃತ್ಯಗಳಿಗೆ ಹೊಸ ಅಪರಾಧವಿದೆ.
* ಸಾರ್ವಜನಿಕರ ವಿರುದ್ಧದ ಅಪರಾಧಗಳುಃ ಭಾರತೀಯ ನ್ಯಾಯ ಸಂಹಿತಾ ಪರಿಸರ ಮಾಲಿನ್ಯ ಮತ್ತು ಮಾನವ ಕಳ್ಳಸಾಗಣೆಯಂತಹ ಹೊಸ ಅಪರಾಧಗಳನ್ನು ಸೇರಿಸುತ್ತದೆ.  

## ರಚನೆ 
ಭಾರತೀಯ ನ್ಯಾಯ ಸಂಹಿತೆಯಲ್ಲಿ 20 ಅಧ್ಯಾಯಗಳು ಮತ್ತು 358 ವಿಭಾಗಗಳಿವೆ. ಇದರ ರಚನೆಯು ಐಪಿಸಿಯಂತೆಯೇ ಇದೆ. ಸಂಹಿತೆಯ ರೂಪರೇಖೆ ಈ ಕೆಳಗಿನಂತಿದೆಃ 

## ಇದನ್ನೂ ನೋಡಿ 
* ಭಾರತೀಯ ನಾಗರಿಕ ಸುರಕ್ಷಾ ಸಂಹಿತಾ
* ಭಾರತೀಯ ಸಾಕ್ಷ್ಯಾ ಕಾಯ್ದೆ, 2023

## ಉಲ್ಲೇಖಗಳು 
## ಬಾಹ್ಯ ಸಂಪರ್ಕ 
* ಅಭಿನವ್ ಶೇಖ್ರಿ (4 ಸೆಪ್ಟೆಂಬರ್ 2023) ಕ್ರಿಮಿನಲ್ ಕಾನೂನನ್ನು ವಸಾಹತುಶಾಹಿಗೊಳಿಸುವುದು? - ವೆರ್ಫಾಸಂಗ್ ಬ್ಲಾಗ್Verfassungsblog

ವರ್ಗ:ನ್ಯಾಯಸಂಹಿತೆ
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಸ್ಟೀಫನ್ ಬಾನಾಕ್

thumb
**ಸ್ಟೀಫನ್ ಬಾನಾಕ್** (1892-1945) ಪೋಲೆಂಡಿನ ಒಬ್ಬ ಗಣಿತವಿದ.

## ಬಾಲ್ಯ, ವಿದ್ಯಾಭ್ಯಾಸ 
ಕ್ರ್ಯಾಕೋದಲ್ಲಿ 1892 ಮಾರ್ಚ್ 30 ರಂದು ಜನನ. ಸೋವಿಯೆತ್ ದೇಶದ ಉಕ್ರೇನಿಯನ್ ಒಕ್ಕೂಟದಲ್ಲಿ 1945 ಆಗಸ್ಟ್ 31 ರಂದು ಮರಣ. ತಂದೆ ತಾಯಿಯರಿಂದ ಅಗಸಿತಿಗೆ ಸಾಕುಮಗನಾಗಿ ಕೊಡಲ್ಪಟ್ಟ. ಈ ಬಾಲಪ್ರತಿಭೆ ತನ್ನ ಶಿಕ್ಷಣ ಮಾರ್ಗವನ್ನು ತಾನೇ ದುಡಿದು ಕಂಡುಕೊಳ್ಳುವುದು ಅನಿವಾರ್ಯವಾಯಿತು. ಕ್ರ್ಯಾಕೋದಲ್ಲಿ ಪದವಿ ಪಡೆದು (1910) ಉಕ್ರೇನಿಯದ ಲ್ವೋವ್ ಎನ್ನುವಲ್ಲಿ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಪ್ರೌಢಶಿಕ್ಷಣಕ್ಕೆ ದಾಖಲಾದ. ಆದರೆ ಪದವಿ ಗಳಿಸುವ ಮೊದಲೇ ಕ್ರ್ಯಾಕೋವಿಗೆ ಮರಳಿದ (1914). ಅಲ್ಲಿ ಇನ್ನೊಬ್ಬ ಸಮಕಾಲೀನ ಶ್ರೇಷ್ಠ ಗಣಿತವಿದ ಎಚ್. ಸ್ಟೈನಸ್ ಎಂಬಾತನ ಭೇಟಿ ಆಯಿತು (1916). ಈತನ ಸಹಯೋಗದಿಂದ ಬಾನಾಕ್ ಪೂರ್ಣಾವಧಿ ಗಣಿತ ಕ್ರಿಯಾಪಟುವೇ ಆದ.

## ಮುಂದಿನ ಜೀವನ, ಸಾಧನೆಗಳು 
ಬಾನಾಕ್ ಆ ವೇಳೆಗೆ ಗಣಿತ ಕ್ಷೇತ್ರದಲ್ಲಿ ಸಾಕಷ್ಟು ವ್ಯಾಪ್ತಿಗಳಿಸಿದ್ದ. ಮುಂದಿನ ದಿನಗಳಲ್ಲಿ ಆಳವನ್ನೂ ಸಂಪಾದಿಸಿದ. ಫೂರಿಯರ್ ಶ್ರೇಣಿಯ ಅಭಿಸರಣೆ (convergence) ಕುರಿತು ಸ್ಟೈನಸ್ ಜೊತೆಗಿನ ಸಹಯೋಗದಿಂದ ಈತ ಬರೆದ ಸಂಶೋಧನ ಪ್ರಬಂಧ (1917) ಪ್ರಕಟವಾದಾಗ (1919) ಉನ್ನತ ಗಣಿತ ವಿದ್ವಾಂಸರ ಗಮನ ಸಹಜವಾಗಿ ಇವನತ್ತ ಹರಿಯಿತು. ಅದೇ ವರ್ಷ ಇವನಿಗೆ ಲ್ವೋವ್ ಇನ್‌ಸ್ಟಿಟ್ಯೂಟಿನಲ್ಲಿ ಉಪನ್ಯಾಸಕ ಹುದ್ದೆ ದೊರೆತದ್ದು ಇದರ ಫಲ. ಅಲ್ಲದೇ ಇವನ ಸಾಧನೆ ಸಿದ್ಧಿ ಗಮನಿಸಿ ಡಾಕ್ಟೊರೇಟ್ ಪದವಿಯನ್ನು ಕೂಡ ಪ್ರದಾನಿಸಲಾಯಿತು. 1922ರಲ್ಲಿ ಪ್ರಕಟವಾದ ಈತನ ಸಂಶೋಧನ ನಿಬಂಧ ಫಲನಾತ್ಮಕ ವಿಶ್ಲೇಷಣೆ (ಫಂಕ್ಷನಲ್ ಅನಾಲಿಸಿಸ್) ಎಂಬ ಗಣಿತ ವಿಭಾಗದ ಪ್ರವರ್ತನೆಗೆ ಕಾರಣವಾಯಿತು.

ಸ್ವತಃ ಉತ್ತಮ ಸಂಶೋಧಕನೂ, ಗುರುವೂ ಆಗಿದ್ದ ಬಾನಾಕ್ ತನ್ನ ಗೆಳೆಯ ಸ್ಟೈನಸನ ಜೊತೆ ಸೇರಿ ಸ್ಟೂಡಿಯಾ ಮ್ಯಾತಮ್ಯಾಟಿಕಾ ಎಂಬ ಸಂಶೋಧನ ಪತ್ರಿಕೆ ಪ್ರಾರಂಭಿಸಿದ. ಎಸ್. ಮಾಝರ್, ಡಬ್ಲ್ಯು. ಆರ್ಲಿಕ್ಝ್, ಜೆ. ಶೌಡರ್ ಮತ್ತು ಎಸ್. ಉಲಮ್ ಎಂಬ ಶ್ರೇಷ್ಠ ಗಣಿತವಿದರು ಬಾನಾಕನ ಶಿಷ್ಯರು. ಈತ ಸ್ವತಃ ಬರೆದು ಪ್ರಕಟಿಸಿದ ಸುಮಾರು ಐವತ್ತು ಸಂಶೋಧನ ಪ್ರಬಂಧಗಳು ಇಂದಿಗೂ ಫಲನಾತ್ಮಕ ವಿಶ್ಲೇಷಣ ಗಣಿತಾಭ್ಯಾಸಿಗಳಿಗೆ ಸ್ಫೂರ್ತಿದಾಯಕವಾಗಿದ್ದು ಹೊಸ ಹೊಸ ಪ್ರಬಂಧಗಳಿಗೆ ಕಾರಣೀಭೂತವಾಗಿವೆ. ಮಾಪನ ಮತ್ತು ಅನುಕಲನ ಸಿದ್ಧಾಂತಕ್ಕೆ (ತೀಯರಿ ಆಫ್ ಮೆಸರ್ ಅಂಡ್ ಇಂಟೆಗ್ರೇಶನ್) ಬಾನಾಕ್ ಮೂಲಭೂತ ಕೊಡುಗೆ ನೀಡಿದ್ದಾನೆ. ಗಣಗಳ ಆದ್ಯುತ್ಯಾತ್ಮಕ ಸಿದ್ಧಾಂತದಲ್ಲಿ (ಆ್ಯಕ್ಸಿಯೊಮ್ಯಾಟಿಕ್ ತೀಯರಿ ಆಫ್ ಸೆಟ್ಸ್) ಇದು ಮಹತ್ತ್ವದ ಪಾತ್ರ ನಿರ್ವಹಿಸುತ್ತದೆ.

1934 ರಿಂದ 1941 ರ ತನಕ ಈತ ಲ್ವೋವಿನಲ್ಲಿ ಗಣಿತ ವಿಭಾಗದ ಡೀನನೂ, ಉಕ್ರೇನಿಯನ್ ಅಕಾಡೆಮಿ ಆಫ್ ಸೈನ್ಸಸಿನ ಗೌರವ ಚುನಾಯಿತ ಸದಸ್ಯನೂ ಆಗಿದ್ದ. ಆದರೆ 1941 ರ ಬೇಸಗೆಯಲ್ಲಿ ಜರ್ಮನ್ ದಂಡು ಲ್ವೋವನ್ನು ಆಕ್ರಮಿಸಿದಾಗ ಈತ ಅವರ ಸೆರೆಯಾಳಾದ. ಸಾಂಕ್ರಾಮಿಕ ರೋಗಗಳಿಗೆ ಕಾರಣವಾಗುವ ಹೇನುಗಳ ಸಂಶೋಧನೆಯಲ್ಲಿ ಕಡ್ಡಾಯವಾಗಿ ದುಡಿಯಲು ಜರ್ಮನ್ ಸಿಪಾಯಿಗಳು ಇವನಿಗೆ ವಿಧಿಸಿದರು. 1944 ರಲ್ಲಿ ಲ್ವೋವ್ ನಗರ ಜರ್ಮನ್ ಆಕ್ರಮಣದಿಂದ ವಿಮೋಚಿತವಾಯಿತು. ಆಗ ಬಾನಾಕನೂ ವಿಮುಕ್ತನಾದ. ಆದರೆ ಅವನ ಆರೋಗ್ಯ ಆ ವೇಳೆಗೆ ತೀರ ಹದಗೆಟ್ಟಿತ್ತು. ಇದರಿಂದ ಚೇತರಿಸಿಕೊಳ್ಳಲಾಗದೆ ಮರುವರ್ಷ ಮೃತನಾದ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Page devoted to Stefan Banach
* 

ವರ್ಗ:ಗಣಿತಜ್ಞರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವ್ಯಸ್ತ ಫಲನ

right|thumb|ಫಲನ  ಮತ್ತು ಅದರ ಪ್ರತಿಲೋಮ .   ಯನ್ನು 3 ಕ್ಕೆ ಚಿತ್ರಿಸುವುದರಿಂದ, ಪ್ರತಿಲೋಮ  3 ನ್ನು ವಾಪಸು  ಗೆ ಚಿತ್ರಿಸುತ್ತದೆ.
ಗಣಿತದಲ್ಲಿ, ಒಂದು ಫಲನ ***f*** ನ **ವ್ಯಸ್ತ ಫಲನ** ಎಂದರೆ ***f*** ನ ಪರಿಕರ್ಮವನ್ನು ರದ್ದುಮಾಡುವ ಒಂದು ಫಲನ (ಇನ್ವರ್ಸ್ ಫಂಕ್ಷನ್ಸ್). **ಪ್ರತಿಲೋಮ ಫಲನ** ಪರ್ಯಾಯ ನಾಮ. ***y = f(x)*** ಎಂಬುದು ಗಣ ***X*** ನಿಂದ ಗಣ ***Y*** ಗೆ ಒಂದು-ಒಂದು ಮತ್ತು ಆಚ್ಛಾದಕ ಚಿತ್ರಣವಾಗಿದ್ದು (ಆನ್-ಟು-ಮ್ಯಾಪಿಂಗ್), ***y = f(x)*** ಆಗುವಂತೆ ***g(y) = x*** ಪ್ರಕಾರ ಗಣ ***Y*** ನಿಂದ ಗಣ ***X*** ಗೆ ಚಿತ್ರಣ ***g*** ಯನ್ನು ವ್ಯಾಖ್ಯಿಸಬಹುದು. ಈ ಚಿತ್ರಣ ***g*** ಗೆ ***f*** ನ ಪ್ರತಿಲೋಮ ಫಲನವೆಂದು ಹೆಸರು. ಪ್ರತೀಕ ***f-1***, ಅಂದರೆ ***f-1(y) = x ⇔ f(x)***. ಉದಾಹರಣೆಗೆ, ***sin x, cos x*** ಮುಂತಾದ ತ್ರಿಕೋಣಮಿತೀಯ ಫಲನಗಳ ಪ್ರತಿಲೋಮ ಫಲನಗಳು ಅನುಕ್ರಮವಾಗಿ, ***sin-1 x, cos-1 x*** ಇತ್ಯಾದಿ.

## ವ್ಯಾಖ್ಯೆ 
 ಒಂದು ಫಲನವಾಗಿದ್ದು ಅದರ ಪ್ರಾಂತ್ಯ ಗಣ  ಆಗಿದ್ದು, ಮತ್ತು ಅದರ ಸಹಪ್ರಾಂತ್ಯ ಗಣ  ಆಗಿರಲಿ. g(f(x))=x ∀ x\in X ಆಗುವಂತೆ  ಇಂದ  ಗೆ ಫಲನ  ಇದ್ದರೆ ಮತ್ತು f(g(y))=y ∀ y\in Y ಆಗಿದ್ದರೆ ಮಾತ್ರ   ಪ್ರತಿಲೋಮವುಳ್ಳದ್ದಾಗಿರುತ್ತದೆ.

## ಉಲ್ಲೇಖಗಳು 
ವರ್ಗ:ಗಣಿತ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಚುನಿಚಿ ಡ್ರಾಗನ್ಸ್

thumb|right|200px|ಚುನಿಚಿ ಡ್ರಾಗನ್ಸ್ ಲಾಂಛನ
**ಚುನಿಚಿ ಡ್ರಾಗನ್ಸ್** (中日ドラゴンズ,Chunichi Dragons) ಜಪಾನ್‌ನ ಚುಬು ಪ್ರದೇಶದ ಮುಖ್ಯ ನಗರವಾದ ನಗೋಯಾ ಮೂಲದ ವೃತ್ತಿಪರ ಬೇಸ್‌ಬಾಲ್ ತಂಡವಾಗಿದ್ದು, ಅವರು ಸೆಂಟ್ರಲ್ ಲೀಗ್ ಪೆನಂಟ್ ಅನ್ನು ಒಂಬತ್ತು ಬಾರಿ ಗೆದ್ದಿದ್ದಾರೆ 2007ರ ಏಷ್ಯಾ ಸರಣಿಯಲ್ಲೂ ಚಾಂಪಿಯನ್ ಆಗಿತ್ತು.
ಚುನಿಚಿ ಡ್ರಾಗನ್ಸ್ ಅನ್ನು 1936 ರಲ್ಲಿ ನಗೋಯಾ ಕ್ಲಬ್ ಆಗಿ ರಚಿಸಲಾಯಿತು. ಫ್ರ್ಯಾಂಚೈಸ್ ಅನ್ನು 1946 ರಲ್ಲಿ ಚುನಿಚಿ ಶಿಂಬುನ್ ಪತ್ರಿಕೆ ಕಂಪನಿಯು ಸ್ವಾಧೀನಪಡಿಸಿಕೊಂಡಿತು.[ಉಲ್ಲೇಖದ ಅಗತ್ಯವಿದೆ] ಅವರು 1947 ರಲ್ಲಿ "ಡ್ರಾಗನ್ಸ್" ಆದರು, ಆದರೆ 1954 ರಲ್ಲಿ ಚುನಿಚಿ ಡ್ರಾಗನ್ಸ್‌ನಲ್ಲಿ ನೆಲೆಗೊಳ್ಳುವ ಮೊದಲು ತಮ್ಮ ತಂಡದ ಹೆಸರಿನ ಮೇಲೆ ಹಲವಾರು ಬದಲಾವಣೆಗಳನ್ನು ಪ್ರಯೋಗಿಸಿದರು.
ಡ್ರಾಗನ್ಸ್‌ನ ಅತ್ಯಂತ ಪ್ರಸಿದ್ಧ ಆಟಗಾರ, ಮಿಚಿಯೊ ನಿಶಿಜಾವಾ, 1936 ರಿಂದ 1958 ರವರೆಗೆ ತಂಡಕ್ಕಾಗಿ ಆಡಿದರು.
ಆ ಸಮಯದಲ್ಲಿ ತಂಡವು 1950 ರಿಂದ ಏಳು ಬಾರಿ ಸೆಂಟ್ರಲ್ ಲೀಗ್ ಪೆನಂಟ್ ಅನ್ನು ಗೆದ್ದಿತ್ತು, ಆದರೆ ಅವರ ಕೊನೆಯ ಜಪಾನ್ ಸರಣಿಯ ಗೆಲುವು 1954 ರಲ್ಲಿ, ನಿಪ್ಪಾನ್ ಪ್ರೊಫೆಷನಲ್ ಬೇಸ್‌ಬಾಲ್‌ನಲ್ಲಿ ಅಂತಹ ಸುದೀರ್ಘ ಬರಗಾಲವಾಗಿತ್ತು.

## ಹೊರಗಿನ ಸಂಪರ್ಕಗಳು 
* ಅಧಿಕೃತ ಸೈಟ್

ವರ್ಗ:ಜಪಾನ್
ವಿಲಿಯಮ್ ಬ್ರೌಂಕರ್

thumb
**ವಿಲಿಯಮ್ ಬ್ರೌಂಕರ್** (1620-84) ಐರ್ಲೆಂಡ್ ದೇಶದ ಗಣಿತವಿದ.

## ಜೀವನ, ಸಾಧನೆಗಳು 
ರಾಯಲ್ ಸೊಸೈಟಿಯ ಪ್ರಥಮ ಅಧ್ಯಕ್ಷ. ಬೀಜಗಣಿತದಲ್ಲಿ ಮೂಲಭೂತ ಚಿಂತನೆ ಸಂಶೋಧನೆ ನಡೆಸಿದ್ದಾನೆ. ***A*** ಒಂದು ಅವರ್ಗ ಧನ ಪೂರ್ಣಾಂಕವಾಗಿದ್ದರೆ (non-square positive integer) ***x2 - Ay2 = 1*** ಎಂಬ ಸಮೀಕರಣಕ್ಕೆ ಧನ ಪೂರ್ಣಾಂಕ ಮೂಲ ***x,y*** ಗಳು ಅಸಂಖ್ಯಾತವಾಗಿರುತ್ತವೆಂದು ಸಾಧಿಸಿ ಅವನ್ನು ಪಡೆಯುವ ವಿಧಾನಗಳನ್ನು ಕೊಟ್ಟ. ಸುಮಾರು ಒಂದು ಸಹಸ್ರ ವರ್ಷಗಳ ಹಿಂದೆ ಭಾರತದಲ್ಲಿ ಬ್ರಹ್ಮಗುಪ್ತನೂ, ಮುಂದೆ ಭಾಸ್ಕರನೂ ಇವನ್ನು ಪ್ರತಿಪಾದಿಸಿದ್ದರು. ಆದರೆ ಯೂರೊಪಿನಲ್ಲಿ ಪ್ರಥಮತಃ ಈ ಸಾಧನೆ ನೀಡಿದಾತ ಪಿಯರೆ ಫರ್ಮಾ (1601-65). ಈ ಸಮಸ್ಯೆಯನ್ನು ಫರ್ಮ 1657 ಫೆಬ್ರುವರಿಯಲ್ಲಿ ಬ್ರೌಂಕರ್ ಮತ್ತು ವಾಲಿಸ್ ಅವರಿಗೆ ಸವಾಲಾಗಿ ಒಡ್ಡಿದ. ಬ್ರೌಂಕರ್ ಇದಕ್ಕೆ ಒಂದು ಪರಿಹಾರ ಕೊಟ್ಟನಾದರೂ (ಉದಾಹರಣೆಗೆ ***A = 2, x = 3, y = 2***) ವಾಲಿಸ್ ತಪ್ಪು ತಿಳಿವಳಿಕೆಯಿಂದ ಬಹುಶಃ ಪೆಲ್ (1610-85) ಎಂಬಾತ ಇದನ್ನು ಕೊಟ್ಟಿರಬೇಕೆಂದು ಭಾವಿಸಿ ಇದನ್ನು ಪೆಲ್ಲನ ಸಮೀಕರಣವೆಂದು ಕರೆದ. ನಿಜಕ್ಕೂ ಇದು ಬ್ರಹ್ಮಗುಪ್ತ-ಭಾಸ್ಕರ ಸಮೀಕರಣ.

ಬ್ರೌಂಕರ್ 1658ರಲ್ಲಿ \frac{\pi}{4} ಗೆ ಅನಂತ ಭಿನ್ನರಾಶ್ಯಾತ್ಮಕ ವಿಸ್ತರಣೆ (infinite fractional expansion) ಶೋಧಿಸಿದ. ಪ್ರಸ್ತುತ ಭಾಷೆಯಲ್ಲಿ ಇದರ ನಿರೂಪಣೆ ಹೀಗಿದೆ:

\frac \pi 4 = \cfrac{1}{1+\cfrac{1^2}{2+\cfrac{3^2}{2+\cfrac{5^2}{2+\cfrac{7^2}{2+\cfrac{9^2}{2+\ddots}}}}}}

ಇದೇ ವೇಳೆ ವಾಲಿಸ್ \frac{\pi}{2} ಗೆ ಕೊಟ್ಟ

\frac{\pi}{2} = \Big(\frac{2}{1} \cdot \frac{2}{3}\Big) \cdot \Big(\frac{4}{3} \cdot \frac{4}{5}\Big) \cdot \Big(\frac{6}{5} \cdot \frac{6}{7}\Big) \cdot \Big(\frac{8}{7} \cdot \frac{8}{9}\Big) \cdot \; \cdots

ಸೂತ್ರವನ್ನು ಮಾರ್ಪಡಿಸಿ ಬ್ರೌಂಕರ್ ತನ್ನ ಸೂತ್ರ ಪಡೆದ.

ಅತಿಪರವಲಯ y = \frac{1}{x-1} ರ ಸಲೆ ಗಣಿಸುವಾಗ 1668ರಲ್ಲಿ ಬ್ರೌಂಕರ್ ಮತ್ತು ಮರ್ಕೇಟರ್ ಪರಸ್ಪರ ಸ್ವತಂತ್ರವಾಗಿ ಪ್ರತಿಘಾತೀಯ ಶ್ರೇಣಿ \sum_{n=1}^{\infty} (-1)^{n-1} \frac{1}{n} ಯನ್ನು ಶೋಧಿಸಿದರು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 
* 

ವರ್ಗ:ಗಣಿತಜ್ಞರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವಾಲ್ಮೀಕಿ ನಿಗಮ ಹಗರಣ

**ವಾಲ್ಮೀಕಿ ನಿಗಮದ ಹಗರಣ** ಇದು ಕರ್ನಾಟಕ ಮಹರ್ಷಿ ವಾಲ್ಮೀಕಿ ಪರಿಶಿಷ್ಟ ಪಂಗಡಗಳ ಅಭಿವೃದ್ಧಿ ನಿಗಮವನ್ನು ಒಳಗೊಂಡ ಮಹತ್ವದ ಹಣಕಾಸು ವಂಚನೆ ಪ್ರಕರಣವಾಗಿದೆ. ನಿಗಮದ ಅಧೀಕ್ಷಕ ಚಂದ್ರಶೇಖರನ್.ಪಿ (52) ಅವರ ಆತ್ಮಹತ್ಯೆಯ ನಂತರ ಹಗರಣವು ಬೆಳಕಿಗೆ ಬಂದಿದೆ. ಚಂದ್ರಶೇಖರನ್ ರವರು ಭ್ರಷ್ಟಾಚಾರದ ವಿವರಗಳನ್ನು ಮತ್ತು ಹಲವಾರು ಅಧಿಕಾರಿಗಳನ್ನು ಒಳಗೊಂಡಿರುವ ಸೂಸೈಡ್ ನೋಟ್ ಅನ್ನು ಬಿಟ್ಟು ಹೋಗಿದ್ದಾರೆ.  2024-25 ನೇ ಸಾಲಿನ ಯೋಜನೆಗಳಿಗೆ ಮೀಸಲಿಟ್ಟ 187 ಕೋಟಿ ಮೊತ್ತದಲ್ಲಿ 88 ಕೋಟಿ ಹಣವನ್ನು ನಿಗಮದ ಅಧ್ಯಕ್ಷರ ಗಮನಕ್ಕೂ ಬಾರದೇ ಯೂನಿಯನ್ ಬ್ಯಾಂಕ್ ಆಫ್ ಇಂಡಿಯಾ ಎಂ.ಜಿ ರಸ್ತೆಯ ಶಾಖೆಯ ಅನಧಿಕೃತ ಖಾತೆಗೆ ವರ್ಗಾವಣೆ ಮಾಡಲಾಗಿದೆ.  ಬ್ಯಾಂಕ್‌ನವರು ಫೆ 26 ರಂದು ನಿಗಮದ ವ್ಯವಸ್ಥಾಪಕ ನಿರ್ದೇಶಕರು ಹಾಗೂ ಲೆಕ್ಕಾಧಿಕಾರಿಗಳ ಸಹಿ ಪಡೆದು ನಿಗಮದ ಖಾತೆಯಿಂದ ಬೇರೆ ಬೇರೆ ಖಾತೆಗಳಿಗೆ ಹಂತ-ಹಂತವಾಗಿ 187.33 ಕೋಟಿ ರೂ. ವರ್ಗಾವಣೆ ಮಾಡಿದ್ದರು. ಮಾ.4ರಂದು 25 ಕೋಟಿ ರೂ., ಮಾ.6ರಂದು 25 ಕೋಟಿ ರೂ., ಮಾ.21ರಂದು 44 ಕೋಟಿ ರೂ., ಮಾ.22ರಂದು 43.33 ಕೋಟಿ ರೂ. ಹಾಗೂ ಮೇ 21ರಂದು 50 ಕೋಟಿ ರೂ. ವರ್ಗಾವಣೆಯಾಗಿದೆ.

## ಹಗರಣದ ಸ್ವರೂಪ 
ಈ ಹಗರಣವು ನಿಗಮದಿಂದ ಸರಿಸುಮಾರು ₹94 ಕೋಟಿ (ಸುಮಾರು $12 ಮಿಲಿಯನ್) ದುರುಪಯೋಗವನ್ನು ಒಳಗೊಂಡಿರುತ್ತದೆ. ಯೂನಿಯನ್ ಬ್ಯಾಂಕ್ ಆಫ್ ಇಂಡಿಯಾ ಎಂ.ಜಿ ರಸ್ತೆಯ ಶಾಖೆಯಲ್ಲಿನ ನಿಗಮದ ಖಾತೆಗಳಿಂದ ಹಣವನ್ನು ಅಕ್ರಮವಾಗಿ ಅನೇಕ ಖಾತೆಗಳಿಗೆ ವರ್ಗಾಯಿಸಲಾಯಿತು, ಅವುಗಳಲ್ಲಿ ಕೆಲವು ಕಾಲ್ಪನಿಕ ಘಟಕಗಳೊಂದಿಗೆ ಸಂಬಂಧ ಹೊಂದಿದ್ದವು. ಈ ಮೋಸದ ಚಟುವಟಿಕೆಯು ಕರ್ನಾಟಕದಲ್ಲಿ ಪರಿಶಿಷ್ಟ ಪಂಗಡಗಳ ಅಭಿವೃದ್ಧಿಗಾಗಿ ಉದ್ದೇಶಿಸಲಾದ ಹಣವನ್ನು ವ್ಯವಸ್ಥಿತವಾಗಿ ದುರುಪಯೋಗಪಡಿಸಿಕೊಂಡಿದೆ.

## ಚಂದ್ರಶೇಖರನ್ ರವರ ಮರಣ ಪತ್ರ 
ನಿಗಮದ ಅಧೀಕ್ಷಕ ಚಂದ್ರಶೇಖರನ್.ಪಿ (52) ಶಿವಮೊಗ್ಗದ ಕುವೆಂಪು ನಗರದಲ್ಲಿರುವ ತಮ್ಮ ನಿವಾಸದಲ್ಲಿ ಭಾನುವಾರ ರಾತ್ರಿ ಆತ್ಮಹತ್ಯೆ ಮಾಡಿಕೋಂಡಿದ್ದಾರೆ. ಆತ್ಮಹತ್ಯೆಗೂ ಮೊದಲು ವಾಲ್ಮೀಕಿ ನಿಗಮದಲ್ಲಿ 85 ಕೋಟಿ ರೂಪಾಯಿ ಅವ್ಯವಹಾರ ನಡೆದಿದೆ ಎಂದು ನಿಗಮದ ಅಧಿಕಾರಿಗಳ ವಿರುದ್ಧ 5 ಪುಟಗಳ ಡೆತ್ ನೋಟ್ ಬರೆದಿಟ್ಟಿದ್ದಾರೆ.  ಈ ಅಕ್ರಮದಲ್ಲಿ ನಿಗಮದ ಎಂಡಿ ಜೆ.ಜಿ.ಪದ್ಮನಾಭ್, ಲೆಕ್ಕಾಧಿಕಾರಿ ಪರಶುರಾಮ ದುರುಗಣ್ಣನವರ್, ಯೂನಿಯನ್ ಬ್ಯಾಂಕ್ನ ಮ್ಯಾನೇಜರ್ ಶುಚಿಸ್ಮಿತಾ ರವುಲ್ ಪಾತ್ರವಿದೆ ಎಂದು ಉಲ್ಲೇಖಿಸಿದ್ದಾರೆ. ನಿಗಮದ ಎಂಡಿ ಅವರು ಅನುದಾನವನ್ನು ಒತ್ತಾಯಪೂರ್ವಕವಾಗಿ ವರ್ಗಾಯಿಸಿದ್ದಾರೆ. ನಮಗೆ ಇದರ ಒಳಸಂಚು ಅರ್ಥವೇ ಆಗಲಿಲ್ಲ. ನಿಗಮಕ್ಕೆ ಇನ್ನೂ ಬ್ಯಾಂಕ್ ಪಾಸ್ಬುಕ್ ಹಾಗೂ ಚೆಕ್ ಬುಕ್ ನೀಡಿಲ್ಲ. ಈ ಕುರಿತು ಬ್ಯಾಂಕ್ ಮ್ಯಾನೇಜರ್ ಸರಿಯಾದ ಉತ್ತರ ನೀಡಿಲ್ಲ ಎಂದೂ ಉಲ್ಲೇಖಿಸಿದ್ದಾರೆ. ನಾನು ನಿಗಮಕ್ಕೆ ಮೋಸ ಮಾಡಿಲ್ಲ, ಅವ್ಯವಹಾರದಲ್ಲಿ ಭಾಗಿಯಾಗಿಲ್ಲ. ವಂಚನೆಯನ್ನೂ ಮಾಡಿಲ್ಲ. ಆದ್ರೆ, ನಿಗಮದ ಹಣವನ್ನು ನಿಯಮಬಾಹಿರವಾಗಿ ಹಣ ವರ್ಗಾವಣೆ ಆಗಿದೆ. ಇದರಲ್ಲಿ ನನ್ನ ಪಾತ್ರವಿಲ್ಲ. ಕೆಲಸದ ಒತ್ತಡದಲ್ಲಿ ನಾನು ಮಾಡಿರುವ ತಪ್ಪೇನೆಂದರೆ, ಖಾತೆಯ ಚೆಕ್ ಬುಕ್ ಮತ್ತು ಕ್ಯಾಶ್ ಪುಸ್ತಕ ಮುಕ್ತಾಯಗೊಳಿಸಿರುವುದು ಎಂದು ತಮ್ಮ ಡೆತ್‌ ನೋಟ್‌ನಲ್ಲಿ ಬರೆದಿದ್ದಾರೆ

## ರಾಜಕೀಯ ಪರಿಣಾಮಗಳು 
ಈ ಹಗರಣವು ಮಹತ್ವದ ರಾಜಕೀಯ ಪತನಕ್ಕೆ ಕಾರಣವಾಗಿದ್ದು, ಕರ್ನಾಟಕದ ಮುಖ್ಯಮಂತ್ರಿ ಸಿದ್ದರಾಮಯ್ಯನವರ ರಾಜೀನಾಮೆಗೆ ಪ್ರತಿಪಕ್ಷ ಬಿಜೆಪಿ ಒತ್ತಾಯಿಸಿದೆ.  ಸಚಿವ ಬಿ ನಾಗೇಂದ್ರ ರವರ ಹೆಸರು ಈ ಪ್ರಕರಣದಲ್ಲಿ ತಳುಕು ಹಾಕಿಕೋಂಡಿದ್ದು.  ಸಚಿವರು ರಾಜೀನಾಮೆ ನೀಡಿದ್ದಾರೆ

## ತನಿಖಾ ಕ್ರಮಗಳು 
ಎಸ್‌ಐಟಿ ಹಲವಾರು ಬ್ಯಾಂಕ್ ಖಾತೆಗಳನ್ನು ಸ್ಥಗಿತಗೊಳಿಸಿದೆ ಮತ್ತು ವಂಚಿಸಿದ ಹಣವನ್ನು ಹಿಂಪಡೆಯಲು ಹಣದ ಹರಿವನ್ನು ಟ್ರ್ಯಾಕ್ ಮಾಡುತ್ತಿದೆ. ಬುಡಕಟ್ಟು ಕಲ್ಯಾಣಕ್ಕಾಗಿ ಮೀಸಲಿಟ್ಟ ನಿಗಮದ ಬಜೆಟ್‌ನಿಂದ ವ್ಯವಸ್ಥಿತವಾಗಿ ಹಣವನ್ನು ಕಬಳಿಸಿ, ವಂಚನೆಯನ್ನು ಒಂದು ಅವಧಿಯಲ್ಲಿ ನಡೆಸಲಾಗಿದೆ ಎಂದು ತನಿಖೆಯಿಂದ ತಿಳಿದುಬಂದಿದೆ.

## ಉಲ್ಲೇಖಗಳು
ವಿಲಿಯಮ್ ಹರ್ಷಲ್

thumb|ಲೆಮ್ಯುಯೆಲ್ ಫ಼್ರಾನ್ಸಿಸ್ ಆಬಟ್ ರಚಿಸಿದ ಭಾವಚಿತ್ರ, ೧೭೮೫
**ವಿಲಿಯಮ್ ಹರ್ಷಲ್** (1738-1822) ಒಬ್ಬ ಜರ್ಮನ್-ಇಂಗ್ಲಿಷ್ ಖಗೋಳವಿಜ್ಞಾನಿ. ಯುರೇನಸ್ ಗ್ರಹದ ಆವಿಷ್ಕರ್ತೃ.

## ಜೀವನ, ಸಾಧನೆಗಳು 
ಮೂಲ ಜರ್ಮನಿಗನಾಗಿದ್ದರೂ ಏಳು ವರ್ಷಗಳ ಯುದ್ಧದ ವೇಳೆ ಇವನ ತಂದೆತಾಯಿ ಇವನನ್ನು ಇಂಗ್ಲೆಂಡಿಗೆ ಗುಟ್ಟಾಗಿ ಸಾಗಹಾಕಿದರು (1757). ಸೃಜನಶೀಲ ಆರ್ಗನ್ ವಾದಕನೂ, ಬೋಧಕನೂ ಆಗಿದ್ದ ಇವನಿಗೆ ಧ್ವನಿವಿಜ್ಞಾನದಲ್ಲಿ, ಮುಂದಕ್ಕೆ ಖಗೋಳವಿಜ್ಞಾನದಲ್ಲಿ (ಇದನ್ನು ನಕ್ಷತ್ರಗಳ ಮೌನಗಾನ ಎನ್ನುವುದುಂಟು) ಸಹಜವಾಗಿ ಆಸಕ್ತಿ ಕುದುರಿತು. ಖಗೋಳವೀಕ್ಷಣೆಯ ಸಲುವಾಗಿ ಯಾಂತ್ರಿಕ ಸಲಕರಣೆಗಳನ್ನು, ಅದರಲ್ಲಿಯೂ ಪ್ರಬಲ ದೂರದರ್ಶಕಗಳನ್ನು ನಿರ್ಮಿಸಿದ. 12 ಮೀ ನಾಭೀ ದೂರ ಮತ್ತು 1.2 ಮೀ ದೃಶ್ಯದ್ವಾರ ಇರುವ ಈತ ನಿರ್ಮಿಸಿದ ದೂರದರ್ಶಕ ಪ್ರಸಿದ್ಧವಾಗಿದೆ.

ನಕ್ಷತ್ರಲೋಕದ ದೂರದರ್ಶಕ ಸರ್ವೇಕ್ಷಣೆ ವೇಳೆ ಈತನಿಗೆ ಶನಿಗ್ರಹದ ಆಚೆಗೆ ಇದ್ದ ಮಸಕು ‘ತಾರೆ’ಯೊಂದು ಗೋಚರಿಸಿತು. ಆದರೆ ಇದರ ನೆಲೆ ಸ್ಥಿರವಾಗಿರಲಿಲ್ಲ. ದೀರ್ಘ ವೀಕ್ಷಣೆ-ಅಧ್ಯಯನಾನಂತರ ಇದೊಂದು ಗ್ರಹ, ಸೌರವ್ಯೂಹದ ಏಳನೆಯ ಸದಸ್ಯ ಮತ್ತು ಇದರ ಕಕ್ಷೆ ಶನಿಯದರದ್ದಕ್ಕಿಂತ ಆಚೆಗೆ ಇದೆ ಎಂದು ನಿರ್ಣಾಯಕವಾಗಿ ಸಾರಿದ (1781). ಇದೇ ಯುರೇನಸ್ ಗ್ರಹ. ಮುಂದೆ ಇದರ ಹಾಗೂ ಶನಿಗ್ರಹದ ಹಲವಾರು ಉಪಗ್ರಹಗಳನ್ನು ಪತ್ತೆ ಮಾಡಿದ. ಬೋಡ್ ನಿಯಮದ  7ನೆಯ ಪದಕ್ಕೆ ಯುರೇನಸ್ ಕಕ್ಷೆಯ ಸರಾಸರಿ ಸೂರ್ಯದೂರ ಹೊಂದುವುದು. ಇದೊಂದು ಆಕಸ್ಮಿಕ.

## ಉಲ್ಲೇಖಗಳು 
## ಮೂಲಗಳು 
* 

ವರ್ಗ:ಖಗೋಳ ಶಾಸ್ತ್ರಜ್ಞರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಜಾಗತಿಕ ಸಮಯದ ನಿರ್ದೇಶಾಂಕ

thumb|ಪ್ರಸ್ತುತ ಸಮಯ ವಲಯಗಳು
ಜಾಗತಿಕ ಸಮಯದ ನಿರ್ದೇಶಾಂಕ ಅಥವಾ ಯೂನಿವರ್ಸಲ್ ಟೈಮ್ ಕೋರ್ಡಿನೆಟ್ UTC) ಜಾಗತಿಕವಾಗಿ ಗಡಿಯಾರಗಳು ಮತ್ತು ಸಮಯವನ್ನು ನಿಯಂತ್ರಿಸಲು ಬಳಸುವ ಪ್ರಾಥಮಿಕ ಸಮಯ ಮಾನದಂಡವಾಗಿದೆ. ಇದು ಪ್ರಸ್ತುತ ಸಮಯಕ್ಕೆ ಉಲ್ಲೇಖವನ್ನು ಸ್ಥಾಪಿಸುತ್ತದೆ, ನಾಗರಿಕ ಸಮಯ ಮತ್ತು ಸಮಯ ವಲಯಗಳಿಗೆ ಆಧಾರವಾಗಿದೆ. UTC ಅಂತರರಾಷ್ಟ್ರೀಯ ಸಂವಹನ, ಸಂಚರಣೆ, ವೈಜ್ಞಾನಿಕ ಸಂಶೋಧನೆ ಮತ್ತು ವಾಣಿಜ್ಯವನ್ನು ಸುಗಮಗೊಳಿಸುತ್ತದೆ.

ಯುಟಿಸಿಯನ್ನು ಹೆಚ್ಚಿನ ದೇಶಗಳು ಅಂಗೀಕರಿಸಿ ಸ್ವೀಕರಿಸಿವೆ ಮತ್ತು ಇದು ದೈನಂದಿನ ಬಳಕೆ ಮತ್ತು ಸಾಮಾನ್ಯ ಅನ್ವಯಗಳಲ್ಲಿ ಗ್ರೀನ್ವಿಚ್ ಮೀನ್ ಟೈಮ್ (ಜಿಎಂಟಿ) ಗೆ ಪರಿಣಾಮಕಾರಿಯಾಗಿದೆ. ವೈಜ್ಞಾನಿಕ ಸಂಶೋಧನೆ, ಸಂಚರಣೆ ಮತ್ತು ಸಮಯಪಾಲನೆಯಂತಹ ವಿಶೇಷ ಕ್ಷೇತ್ರಗಳಲ್ಲಿ, ಯು. ಟಿ. 1 ಮತ್ತು ಅಂತರರಾಷ್ಟ್ರೀಯ ಪರಮಾಣು ಸಮಯದಂತಹ ಇತರ ಮಾನದಂಡಗಳನ್ನು ಸಹ ಯು.ಟಿ.ಸಿಯನ್ನು ಬಳಸಲಾಗುತ್ತದೆ.

ಯುಟಿಸಿಯು ಟಿಎಐಯನ್ನು ಆಧರಿಸಿದೆ, ಹಾಗೂ ಇದು ವಿಶ್ವಾದ್ಯಂತ ನೂರಾರು ಪರಮಾಣು ಗಡಿಯಾರಗಳ ಸರಾಸರಿಯಾಗಿದೆ. ಯುಟಿಸಿ ಸರಾಸರಿ ಸೌರ ಸಮಯ ಸುಮಾರು ಒಂದು ಸೆಕೆಂಡಿನೊಳಗೆ 0° ರೇಖಾಂಶದಲ್ಲಿ ಇರುತ್ತದೆ, ಇದು ಪ್ರಸ್ತುತ ಬಳಸಲಾಗುವ ಅವಿಭಾಜ್ಯ ಮೆರಿಡಿಯನ್ ಆಗಿದೆ, ಮತ್ತು ಹಗಲು ಸಮಯ ಉಳಿತಾಯ ಇದಕ್ಕೆ ಸಂಬಂಧಿಸಿಲ್ಲ.

## ಉಲ್ಲೇಖಗಳು 
 

ವರ್ಗ:ಸಮಯ ಮಾಪನ ವ್ಯವಸ್ಥೆಗಳು
ಗುಂಜಾ ನರಸಿಂಹ ಸ್ವಾಮಿ ದೇವಾಲಯ, ತಿರುಮಕೂಡಲು ನರಸೀಪುರ

**ಗುಂಜಾ ನರಸಿಮ ಸ್ವಾಮಿ ದೇವಸ್ಥಾನವು** ತಿರುಮಕೂಡಲು ನರಸೀಪುರದಲ್ಲಿರುವ ಹಿಂದೂ ದೇವಾಲಯವಾಗಿದೆ, ಇದು ಮೈಸೂರು ಜಿಲ್ಲೆಯ, ಕರ್ನಾಟಕ ರಾಜ್ಯದ, ಭಾರತದಲ್ಲಿದೆ. ಈ ಪಟ್ಟಣವು ಮೈಸೂರಿನಿಂದ ಆಗ್ನೇಯಕ್ಕೆ ೨೦ ಮೈಲುಗಳಷ್ಟು ದೂರದಲ್ಲಿದೆ. ಈ ದೇವಾಲಯವು ವಿಜಯನಗರ ಸಾಮ್ರಾಜ್ಯದ ಸುಮಾರು ೧೬ ನೇ ಆಳ್ವಿಕೆಗೂ ಹಿಂದಿನದು ಮತ್ತು ಪ್ರವೇಶ ದ್ವಾರದ ಮೇಲೆ (*ಮಹಾದ್ವಾರ*) ಭವ್ಯವಾದ *ಗೋಪುರ*  ಮತ್ತು ಗರ್ಭಗುಡಿಯ ಮುಂಭಾಗದಲ್ಲಿ ನಾಲ್ಕು ಕಂಬಗಳ *ಮಂಟಪವಿದ್ದು* *ದ್ರಾವಿಡ* ಶೈಲಿಯಲ್ಲಿ ನಿರ್ಮಿಸಲಾಗಿದೆ.  ಈ ದೇವಾಲಯವು ಕಾವೇರಿ ನದಿ ಮತ್ತು ಕಬಿನಿ ನದಿಯ ಸಂಗಮದಲ್ಲಿದೆ ಮತ್ತು ಇದನ್ನು ಹಿಂದೂಗಳು ಪವಿತ್ರಕ್ಷೇತ್ರವೆಂದು ಪರಿಗಣಿಸುತ್ತಾರೆ. ಮುಖ್ಯ ದ್ವಾರದ ಮುಂಭಾಗದಲ್ಲಿ ಬೆಳೆಯುವ *ಗುಂಜಾ (ಗುಲಗಂಜಿ)* ಮರದಿಂದಾಗಿ (ಸಸ್ಯ ಶಾಸ್ತ್ರದಲ್ಲಿ *ಅಬ್ರಸ್ ಪ್ರಿಕಾಟೋರಿಯಸ್* ) ದೇವಾಲಯವು ಈ ಹೆಸರನ್ನು ಪಡೆದುಕೊಂಡಿದೆ; ಗುಲಗಂಜಿ ಗಿಡದ ತೂಕದಷ್ಟು ವಾರಣಾಸಿ (ಕಾಶಿ) ಗಿಂತ ಈ ದೇವಾಲಯವು ಹೆಚ್ಚು ಪವಿತ್ರವಾಗಿದೆ ಎಂಬುದು ಸ್ಥಳೀಯರು ಹೆಮ್ಮೆಯಿಂದ ಹೇಳಿಕೋಳ್ಳುತ್ತಾರೆ.  ದೇವಾಲಯದಲ್ಲಿನ ಶಿಲ್ಪಗಳು ಹಿಂದೂ ದೇವರು ನರಸಿಂಹ (ಗುಂಜಾ ಬೆರ್ರಿ ಮತ್ತು ಕಾಂಡವನ್ನು ಹಿಡಿದಿರುವ) ಮತ್ತು ರಾಕ್ಷಸ ರಾಜ ಹಿರಣ್ಯಕಶಿಪುವನ್ನು ಒಳಗೊಂಡಿವೆ. 

ಬ್ರಿಟಿಷ್ ರಾಜ್ ಇತಿಹಾಸಕಾರ ಮತ್ತು ಶಾಸನಶಾಸ್ತ್ರಜ್ಞ ಬಿ. ಲೆವಿಸ್ ರೈಸ್ ಪ್ರಕಾರ, ಈ ದೇವಾಲಯವು ವಾರ್ಷಿಕ ನಿರ್ವಹಣೆಯೊಂದಿಗೆ ಮೈಸೂರಿನ ("ಊಳಿಗಮಾನ್ಯ ಪ್ರಭು") ಆಶ್ರಯದಲ್ಲಿತ್ತು. ಈ ಸಮಯದಲ್ಲಿ ದೇವಾಲಯವು ದುರಸ್ತಿ ಮತ್ತು ನವೀಕರಣವಾಯಿತು ಎಂದು ದಾಖಲೆಗಳು ಸೂಚಿಸುತ್ತವೆ ಎನ್ನುತ್ತಾನೆ.  ಈ ದೇವಾಲಯವು ಭಾರತೀಯ ಪುರಾತತ್ವ ಸಮೀಕ್ಷೆಯ ಕರ್ನಾಟಕ ರಾಜ್ಯ ವಿಭಾಗದ ಅಡಿಯಲ್ಲಿ ಸಂರಕ್ಷಿತ ಸ್ಮಾರಕವಾಗಿದೆ.  "ಅಗಸ್ತ್ಯೇಶ್ವರ" ದೇವಸ್ಥಾನ ಎಂದು ಕರೆಯಲ್ಪಡುವ ಮತ್ತೊಂದು ದೇವಾಲಯವಿದೆ, ಮತ್ತು ಎರಡೂ ದೇವಾಲಯಗಳು ವಾರ್ಷಿಕವಾಗಿ ಹೆಚ್ಚಿನ ಸಂಖ್ಯೆಯ ಭಕ್ತರನ್ನು ಆಕರ್ಷಿಸುವ ಧಾರ್ಮಿಕ ಜಾತ್ರೆಯ ( *ಜಾತ್ರಾ* ) ಸ್ಥಳವಾಗಿದೆ. 

## ಗ್ಯಾಲರಿ 

ಚಿತ್ರ:Renovated_temple_complex_of_Gunjanarasimha_Swamy_Temple_at_T._Narasipur.jpg|alt=Gunja Narasimha Swamy temple complex, from outside the prakara at Tirumakudal Narasipura|ಗುಂಜಾ ನರಸಿಂಹ ಸ್ವಾಮಿ ದೇವಾಲಯದ ಸಂಕೀರ್ಣ, ತಿರುಮಕೂಡಲ್ ನರಸೀಪುರದ*ಪ್ರಾಕಾರದ*ಹೊರಗೆ
ಚಿತ್ರ:View_from_the_rear_in_the_Gunjanarasimhaswamy_temple_at_Tirumakudal_Narasipura.JPG|alt=View from the rear in the Gunjanarasimhaswamy temple at Tirumakudal Narasipura|ತಿರುಮಕೂಡಲ್ ನರಸೀಪುರದ ಗುಂಜಾನರಸಿಂಹಸ್ವಾಮಿ ದೇವಸ್ಥಾನದಲ್ಲಿ ಹಿಂಬದಿಯ ನೋಟ
ಚಿತ್ರ:Decorative_door_jamb_and_lintel_over_a_minor_shrine_entrance_in_the_Gunjanarasimhaswamy_temple_complex_at_Tirumakudal_Narasipura.jpg|alt=Decorative door jamb and lintel over a minor shrine in the rear prakara of the Gunja Narasimha Swamy temple at Tirumakudal Narasipura|ತಿರುಮಕೂಡಲ್ ನರಸೀಪುರದ ಗುಂಜಾ ನರಸಿಂಹ ಸ್ವಾಮಿ ದೇವಸ್ಥಾನದ ಹಿಂಭಾಗದ*ಪ್ರಾಕಾರದಲ್ಲಿದೆ*ಚಿಕ್ಕ ದೇಗುಲದ ಮೇಲೆ ಅಲಂಕಾರಿಕ ಬಾಗಿಲು ಜಾಂಬ್ ಮತ್ತು ಲಿಂಟಲ್
ಚಿತ್ರ:Pillared_entrance_to_mantapa_of_Gunjanarasimhaswamy_temple_at_Tirumakudal_Narasipura.JPG|alt=Pillared entrance to mantapa of the Gunja Narasimhaswamy temple at Tirumakudal Narasipura|ತಿರುಮಕೂಡಲ್ ನರಸೀಪುರದ ಗುಂಜಾ ನರಸಿಂಹಸ್ವಾಮಿ ದೇವಸ್ಥಾನದ*ಮಂಟಪಕ್ಕೆ*ಕಂಬದ ಪ್ರವೇಶ

## ಬಾಹ್ಯ ಕೊಂಡಿಗಳು 
## ಉಲ್ಲೇಖಗಳು    
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ವರ್ಗ:ದೇವಾಲಯಗಳು
ಭಾರತದ ಸಮಾಜ ಸುಧಾರಕರು

thumb| ಮಹಾತ್ಮ ಜೋತಿರಾವ್ ಫುಲೆ
thumb| ಮೋಹನದಾಸ್ ಕೆ. ಗಾಂಧಿ

## ಭಾರತದಲ್ಲಿ ಗಮನಾರ್ಹ ಸಮಾಜ ಸುಧಾರಕರು 
ಸುಬ್ರಮಣ್ಯ ಭಾರತಿ

ಸ್ವಾಮಿ ವಿವೇಕಾನಂದ

ಈಶ್ವರಚಂದ್ರ ವಿದ್ಯಾಸಾಗರ

ದೇಬೇಂದ್ರನಾಥ ಟ್ಯಾಗೋರ್

ರವೀಂದ್ರನಾಥ ಟ್ಯಾಗೋರ್

ಮಹಾತ್ಮ ಗಾಂಧಿ

ದ್ವಾರಕಾನಾಥ್ ಗಂಗೂಲಿ

ಗೋಪಾಲ್ ಗಣೇಶ್ ಅಗರ್ಕರ್

ರಮಾಬಾಯಿ ರಾನಡೆ

ಬಾಬಾ ಆಮ್ಟೆ

ಏಕನಾಥ್

ತಾರಾಬಾಯಿ ಶಿಂಧೆ

ಜಾವೈದ್ ರಾಹಿ

ಪಾಂಡುರಂಗ ಶಾಸ್ತ್ರಿ ಆಠವಳೆ

ಬಸವಣ್ಣ

ವಿನೋಬಾ ಭಾವೆ

ಗೋಪಾಲ್ ಹರಿ ದೇಶಮುಖ

ವೀರಚಂದ್ ಗಾಂಧಿ

ನಾರಾಯಣ ಗುರು

ಕಾಜಿ ನಜ್ರುಲ್ ಇಸ್ಲಾಂ

ಆಚಾರ್ಯ ಬಾಲಶಾಸ್ತ್ರಿ ಜಂಭೇಕರ

ವಿನಾಯಕ ದಾಮೋದರ ಸಾವರ್ಕರ್

ಧೋಂಡೋ ಕೇಶವ ಕರ್ವೆ

ಟಿ ಕೆ ಮಾಧವನ್

ರಾಮಕೃಷ್ಣ ಪರಮಹಂಸ

ಜ್ಯೋತಿಬಾ ಫುಲೆ

ಸಾವಿತ್ರಿಬಾಯಿ ಫುಲೆ

ಪಂಡಿತಾ ರಮಾಬಾಯಿ

ಮಹಾದೇವ ಗೋವಿಂದ ರಾನಡೆ

ಕಿರಿಟಿ ರಾಯ್

ರಾಜಾ ರಾಮ್ ಮೋಹನ್ ರಾಯ್

ಬೇಗಂ ರೋಕೆಯಾ

ಬಿ ಆರ್ ಅಂಬೇಡ್ಕರ್

ದಯಾನಂದ ಸರಸ್ವತಿ

ಸುಭಾಷ್ ಚಂದ್ರ ಬೋಸ್

ಅನುರಾಗ್ ಚೌಹಾಣ್

ಸಹಜಾನಂದ ಸರಸ್ವತಿ

ಪ್ರಭಾತ್ ರಂಜನ್ ಸರ್ಕಾರ್

ಕೇಶುಬ್ ಚಂದ್ರ ಸೇನ್

ಕೊಲ್ಲಾಪುರದ ಶಾಹು

ಶಿಶುನಾಳ ಶರೀಫ್

ವಿಠ್ಠಲ್ ರಾಮ್‌ಜಿ ಶಿಂಧೆ

ರಾಮಲಿಂಗ ಸ್ವಾಮಿಗಳು

ಕಂದುಕುರಿ ವೀರೇಶಲಿಂಗಂ

ಈಶ್ವರಚಂದ್ರ ವಿದ್ಯಾಸಾಗರ್

ಪ್ರಬೋಧನಕರ್ ಠಾಕ್ರೆ

ರಾಮಾನುಜ

ವರ್ಗ:ಸಮಾಜ ಸುಧಾರಕ
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ತಿಮ್ಮಣಾರ್ಯ

ತಿಮ್ಮ ಎಂದೇ ಪ್ರಸಿದ್ಧರಾದ ತಿಮ್ಮಣಾರ್ಯ ಸು. 1600ರಲ್ಲಿ ಕನ್ನಡ ಅಲಂಕಾರಿಕ ನವರಸಾಲಂಕಾರದ ಕರ್ತೃ. ಕಾವ್ಯಮೀಮಾಂಸೆಯಲ್ಲಿ ಅಲಂಕಾರ, ರೀತಿ, ಧ್ವನಿ- ಇವು ಪ್ರಸ್ಥನತ್ರಯ ಎಂದು ಪ್ರಸಿದ್ಧವಾಗಿವೆ. ರಸವಿಚಾರ ಭರತನ ನಾಟ್ಯಶಾಸ್ತ್ರದಲ್ಲಿ ಮೊತ್ತಮೊದಲು ಪ್ರತಿಪಾದಿವಾಗಿದ್ದು. ಆನಂದವರ್ಧನನಿಂದ (9ನೆಯ ಶತಮಾನ) ಈಚೆಗೆ ಪ್ರಾಧಾನ್ಯ ಪಡೆಯಿತು. ಈ ಕಾರಣದಿಂದ, ಸಂಸ್ಕೃತ ಲಾಕ್ಷಣಿಕರಾದ ಭಾಮಹ, ದಂಡಿ, ವಾಮನ, ರುದ್ರಟ ಇವರನ್ನು ಅನುಸರಿಸಿ ಬರೆದಿರುವ ಕವಿರಾಜಮಾರ್ಗ, ಉದಯಾದಿತ್ಯಾಲಂಕಾರ, ಕಾವ್ಯಾವಲೋಕನ-ಈ ಕನ್ನಡ ಅಲಂಕಾರ ಶಾಸ್ತ್ರ ಗ್ರಂಥಗಳು ರಸವಿಚಾರವನ್ನು ಪ್ರಾಸಂಗಿಕವಾಗಿ ಪ್ರಸ್ತಾವಿಸಿವೆಯೇ ಹೊರತು ಅದನ್ನು ವಿಸ್ತಾರವಾಗಿ ಪ್ರತಿಪಾದಿಸುವ ಗೋಜಿಗೆ ಹೋಗಿಲ್ಲ. ಕವಿಕಾಮನ ಶೃಂಗಾರರತ್ನಾಕರ (ಸು. 1200) ರಸವಿಚಾರವನ್ನು ಪ್ರತಿಪಾದಿಸುವ ಮೊದಲ ಕನ್ನಡ ಲಕ್ಷಣ ಗ್ರಂಥ; ಇದರಲ್ಲಿ ಶೃಂಗಾರರಸಕ್ಕೆ ಪ್ರಾಧಾನ್ಯ. ಎರಡನೆಯದು ಸಾಳ್ವನ (ಸು. 1550) ರಸರತ್ನಾಕರ, ಮೂರನೆಯದೇ ತಿಮ್ಮನ ನವರಸಾಲಂಕಾರ. ಇದಕ್ಕೆ ಅಲಂಕಾರಸಾರಸಂಗ್ರಹ ಎಂಬ ಹೆಸರೂ ಇರುವಂತಿದೆ.

## ಇತಿವೃತ್ತ 
ಕವಿಯ ವಿಚಾರವಾಗಿ ಹೆಚ್ಚು ಸಂಗತಿಗಳು ತಿಳಿದು ಬಂದಿಲ್ಲ. ಆಂತರಿಕ ಪ್ರಮಾಣಗಳಿಂದ ಹೇಳುವುದಾದರೆ ಈತ ಬ್ರಾಹ್ಮಣ ಕವಿ; ರಾಯಣನ ಮಗ; ತಿಮ್ಮ (ತಿಮ್ಮಣಾರ್ಯ, ತಿಮ್ಮಣ್ಣ) ಎಂದು ಹೆಸರು; ಕವಿಕುಲಚಕ್ರವರ್ತಿ, ಕವಿಭಾಳಲೋಚನ, ರಸಿಕಬ್ರಹ್ಮ, ಉಭಯ ಕವಿಶರಭಭೇರುಂಡ, ಎಂಬಿವು ಬಿರುದುಗಳು. ಸಾಳ್ವನ ರತ್ನಾಕರದ ಹಲಕೆಲವು ಸೂತ್ರಗಳೂ ವಾಕ್ಯಗಳೂ ತಿಮ್ಮನ ಕೃತಿಯಲ್ಲಿ ಕಂಡುಬರುವುದರಿಂದ ಈತ ಅವನಿಗಿಂತ ಈಚಿನವ ಎಂಬುದು ಸ್ಪಷ್ಟ. ಸು. 1600ರಲ್ಲಿ ಇದ್ದಿರಬಹುದೆಂದು ಕವಿಚರಿತ್ರೆಕಾರರು ಊಹಿಸಿದ್ದಾರೆ.

ಸಾಳ್ವನ ರಸರತ್ನಾಕರದಂತೆ ಇವು ಗದ್ಯಪದ್ಯಗಳಿಂದ ಕೂಡಿದೆ. ಆದರೂ ಇದು ಕಾವ್ಯವಲ್ಲವಾದ್ದರಿಂದ ಚಂಪೂ ಎಂಬ ಹೆಸರು ಇದಕ್ಕೆ ಸಲ್ಲುವುದಿಲ್ಲ. ತನಗೆ ಹಿಂದಿನವರಾದ ಶೃಂಗಾರರತ್ನಾಕರದ ಕವಿಕಾಮ, ಕಾವ್ಯಾವಲೋಕನದ ಎರಡನೆಯ ನಾಗವರ್ಮ-ಈ ಕನ್ನಡ ಅಲಂಕಾರಿಕರನ್ನೂ ಹೇಮಚಂದ್ರ, ಅಮೃತಾನಂದ, ಸಿಂಗಭೂಪಾಲ ಎಂಬ ಸಂಸ್ಕೃತ ಅಲಂಕಾರಿಕರನ್ನೂ ತಾನು ಅನುಸರಿಸಿರುವುದಾಗಿ ಹೇಳಿಕೊಂಡಿದ್ದಾನೆ. ಒಟ್ಟಿನ ಮೇಲೆ, ರಸಪ್ರಕ್ರಿಯೆಯ ವಿಚಾರದಲ್ಲಿ ಈತನ ಕೃತಿ ಪೂರ್ವ ಅಲಂಕಾರ ಗ್ರಂಥಗಳ ಸಾರಸಂಗ್ರಜವೇ ಸರಿ; ಇದರಲ್ಲಿ ಸ್ವಂತರಚನೆಯ ಪ್ರಮಾಣ ಬಹು ಕಡಿಮೆ. ಪಂಪ, ಪೊನ್ನ, ನಾಗಚಂದ್ರ, ನೇಮಿಚಂದ್ರ ಮುಂತಾದ ಪೂರ್ವಕವಿಗಳ ಪದ್ಯಗಳನ್ನು ಲಕ್ಷ್ಯಗಳಾಗಿ ಉದಾಹರಿಸಿದ್ದಾನೆ. ಇದೊಂದೇ ವಿಶೇಷ. **ವಿಭಾವಾನುಭಾವ ಸಂಚಾರಿ ಸಾತ್ವಿಕಗಳಿಂ ಉತ್ಸಾಹಸ್ಥಾಯಿ ಪುಷ್ಟಮಾಗೆ ವೀರರಸಂ** ಎಂಬ ವಾಕ್ಯವನ್ನು ನೋಡಿದರೆ ರಸ ನಿಷ್ಪತ್ತಿ ವಿಚಾರದಲ್ಲಿ ಭರತನ ರಸಸೂತ್ರವನ್ನೇ ಈತ ಅನುಸರಿಸಿರುವುದು ಸ್ಪಷ್ಟವಾಗಿ ಕಾಣುತ್ತದೆ. ಎತ್ತ ನೋಡಿದರೂ ವೃತ್ತ ಕಂದಗಳೇ ತುಂಬಿಕೊಂಡಿರುವಾಗ ಇವುಗಳ ನಡುವೆ ಎರಡು ಷಟ್ಟದಿಗಳೂ ಒಂದು ತ್ರಿಪದಿಯೂ ಕಾಣಿಸಿಕೊಳ್ಳುವುದು ಗಮನಾರ್ಹವಾಗಿದೆ ಎಂದು ಹೇಳಿ, ಶಕುಂತಲೆ ಗಿಡಬಳ್ಳಿಗಳಿಗೆ ನೀರೆಯುತ್ತಿರುವಾಗ ದುಷ್ಯಂತ ಮರೆಯಿಂದ ಅವಳನ್ನು ನೋಡದ ಸನ್ನಿವೇಶವನ್ನು ಚಿತ್ರಿಸಿರುವ ಒಂದು ವಾರ್ಧಕ ಷಟ್ಟದಿಯ ಪದ್ಯವನ್ನು ತೀ.ನಂ.ಶ್ರೀಕಂಠಯ್ಯನವರು ತಮ್ಮ ಭಾರತೀಯ ಕಾವ್ಯಮೀಮಾಂಸೆಯಲ್ಲಿ ಎತ್ತಿಕೊಟ್ಟಿದ್ದಾರೆ. ಕಾಳಿದಾಸನ ಶಾಕುಂತಲ ನಾಟಕವನ್ನು ಅವಲಂಬಿಸಿ ಯಾರೋ ಬರೆದಿದ್ದ ಷಟ್ಟದಿ ಕಾವ್ಯದಿಂದ ತಿಮ್ಮ ಈ ವರ್ಣನೆಯ ಪದ್ಯವನ್ನು ಆರಿಸಿಕೊಂಡಿರಬೇಕು ಎಂದು ಊಹಿಸಿದ್ದಾರೆ. **ವಿರಾಜತೇ ರಾಯಣ ತಿಮ್ಮಣಾರ್ಯೋ ಭಾಷಾದ್ವಯೀನಿರ್ಮಿತ ಕಾವ್ಯಶೇಷಃ** ಎಂಬ ಕವಿಯ ಹೇಳಿಕೆಯನ್ನೂ ಮುಖ್ಯವಾಗಿ ಉಭಯಕವಿಭೇರುಂಡ ಎಂಬ ಬಿರುದು ಮತ್ತು ಇತರ ಬಿರುದುಗಳನ್ನೂ ಗಮನಿಸಿದರೆ ಈತ ಕನ್ನಡ ಸಂಸ್ಕøತಗಳೆರಡರಲ್ಲೂ ಕಾವ್ಯರಚನೆ ಮಾಡಿದ್ದನೆಂಬುದರಲ್ಲಿ ಸಂದೇಹವಿಲ್ಲ. ಆದರೆ ಈತನ ಯಾವ ಕಾವ್ಯವೂ ಸಿಕ್ಕಿಲ್ಲ. ಗ್ರಂಥದಲ್ಲಿ ಉದ್ಧøತವಾಗಿರುವ ಶಕುಂತಲಾದರ್ಶನ ಸನ್ನಿವೇಶವನ್ನು ವರ್ಣಿಸುವ ಪದ್ಯವನ್ನು ತಿಮ್ಮ ತನ್ನ ಸ್ವಂತ ಕಾವ್ಯದಿಂದಲೇ ತೆಗೆದುಕೊಂಡಿರಬಹುದು ಎಂದು ಊಹಿಸುವುದಕ್ಕೂ ಅವಕಾಶವಿದೆ. ತ್ರಿಪದಿ ಮಾತ್ರ ಜನ್ನನ ಅನಂತನಾಥ ಪುರಾಣದಿಂದ ತೆಗೆದುಕೊಂಡಿದ್ದು.										 

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಕನ್ನಡದ ಪ್ರಾಚೀನ ಕವಿಗಳು
ವರ್ಗ:ಕಾವ್ಯ ಮೀಮಾಂಸೆ
ನಿತಿನ್ ಕುಶಾಲಪ್ಪ

**ನಿತಿನ್ ಕುಶಾಲಪ್ಪ** (ಮೂಕೊಂಡ ಪೂನಾಚ್ಚ ನಿತಿನ್ ಕುಶಾಲಪ್ಪ, ಮೂಕೊಂಡ ನಿತಿನ್ ಕುಶಾಲಪ್ಪ, ನಿತಿನ್ ಕುಶಾಲಪ್ಪ ಎಂ. ಪಿ. ಅಥವಾ ಮೂಕೊಂಡ ಕುಶಾಲಪ್ಪಹೆಸರಿನಲ್ಲೂ ಪ್ರಸಿದ್ಧರಾಗಿರುವ ಇವರು) ಪುಸ್ತಕಗಳು ಮತ್ತು ಲೇಖನಗಳ ಭಾರತೀಯ ಲೇಖಕರಾಗಿದ್ದಾರೆ. 

ಕುಶಾಲಪ್ಪನು ಕೊಡಗಿನ (ಕೂರ್ಗ್) ಮೂಲದವನು. ಕೊಡಗು ಮೌಖಿಕ ಸಿದ್ಧಾಂತದಿಂದ ಸಮೃದ್ಧವಾಗಿರುವ ಪ್ರದೇಶ.  ಅವರು ಕ್ಲಾರೆನ್ಸ್ ಹೈಸ್ಕೂಲ್, ಸೇಂಟ್ ಜೋಸೆಫ್ಸ್ ಪ್ರಿ-ಯೂನಿವರ್ಸಿಟಿ ಕಾಲೇಜ್, ಸಿಎಮ್ಆರ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ (ಬಿ.ಇ.) ಕುವೆಂಪು ವಿಶ್ವವಿದ್ಯಾಲಯ (ಎಂ. ಎ.) ಮತ್ತು ಅಲೈಯನ್ಸ್ ವಿಶ್ವವಿದ್ಯಾಲಯ (ಇ. ಪಿ. ಜಿ. ಡಿ. ಎಂ.) ದಲ್ಲಿ ಅಧ್ಯಯನ ಮಾಡಿದರು.

ಅವರು ಪಫಿನ್ ಬುಕ್ಸ್ನ 'ದಕ್ಷಿಣ್ : ಸೌತ್ ಇಂಡಿಯನ್ ಮೈತ್ಸ್ ಅಂಡ್ ಫ್ಯಾಬ್ಲೆಸ್ ರೆಟೋಲ್ಡ್ ' (ದಕ್ಷಿಣ ಭಾರತೀಯ ಪುರಾಣಗಳು ಮತ್ತು ನೀತಿಕಥೆಗಳು) ನ ಲೇಖಕರಾಗಿದ್ದಾರೆ. ಕುಶಾಲಪ್ಪ ಅವರು ಸ್ಥಳೀಯ ಇತಿಹಾಸದ ಪುಸ್ತಕಗಳು, ಅನುವಾದ ಮತ್ತು ಜೀವನಚರಿತ್ರೆಯನ್ನು ಸಹ ಹೊಂದಿದ್ದಾರೆ.ಅವರ ವಿವಿಧ ಲೇಖನಗಳನ್ನು *ಡೆಕ್ಕನ್ ಹೆರಾಲ್ಡ್* ಮತ್ತು *ಸ್ಟಾರ್ ಆಫ್ ಮೈಸೂರು* ಪ್ರಕಟಿಸಿವೆ. ಅವರು ಮೂಕೊಂಡ ಕುಶಾಲಪ್ಪ ಮತ್ತು ನಿತಿನ್ ಕುಶಾಲಪ್ಪ ಎಂ. ಪಿ. ಎಂಬ ಹೆಸರಿನಲ್ಲಿ ಪ್ರಕಟಿತ ಪುಸ್ತಕಗಳನ್ನು ಬರೆದಿದ್ದಾರೆ. ಅವರು ಆನ್ಲೈನ್ ಕೊಡವ ವರ್ಚುವಲ್ ಮ್ಯೂಸಿಯಂನಲ್ಲಿ ಕೆಲಸ ಮಾಡುವ ಸಂಶೋಧಕರಾಗಿದ್ದಾರೆ.  ಅವರು ಹಳೆಯ ದೇವಾಲಯದ ಲಿಪಿಯಾದ ತಿರ್ಕೆ ಮೇಲೆ ಕೆಲಸ ಮಾಡಿದ್ದಾರೆ. ದಿ ನ್ಯೂ ಇಂಡಿಯನ್ ಎಕ್ಸ್ಪ್ರೆಸ್ ಅನುಶ್ರೀ ಮಾಧವನ್ ಅವರೊಂದಿಗಿನ ಸಂದರ್ಶನವೊಂದರಲ್ಲಿ, ಕೂರ್ಗ್ ಮತ್ತು ಪಟ್ಟೋಲ್ ಪಾಲಮೆ ಅವರ ಕೃತಿಗಳಲ್ಲಿ ನಿರಂತರ ಪ್ರಭಾವ ಬೀರಿವೆ ಎಂದು ನಿತಿನ್ ಒಪ್ಪಿಕೊಳ್ಳುತ್ತಾರೆ.

* ದಿ ಅರ್ಲಿ ಕೂರ್ಗ್ಸ್, 2013
* 2013ರಲ್ಲಿ ಕೂರ್ಗ್ನಲ್ಲಿ ಲಾಂಗ್ ಅಗೊ
* 1785 ಕೂರ್ಗ್, 2018
* ಕೊಡಗು ಸಂಸ್ಥಾನ vs ಬ್ರಿಟಿಷ್ ಸಾಮ್ರಾಜ್ಯ, 2018
* ತನ್ನ ಕೂಲ್ ಅನ್ನು ಇಟ್ಟುಕೊಂಡ ಮೇಜರ್, 2019
* ದಿ ಹೌಸ್ ಆಫ್ ಅವಧ್, 2019
* ದಿ ಗಾಂಧಿ ಆಫ್ ಕೊಡಗು, 2020
* ದಕ್ಷಿಣಃ ದಕ್ಷಿಣ ಭಾರತದ ಪುರಾಣಗಳು ಮತ್ತು ನೀತಿಕಥೆಗಳು, 2023

ವರ್ಗ:ಜೀವಂತ ವ್ಯಕ್ತಿಗಳು
ದಕ್ಷಿಣ್ : ಸೌತ್ ಇಂಡಿಯನ್ ಮೈತ್ಸ್ ಅಂಡ್ ಫ್ಯಾಬ್ಲೆಸ್ ರೆಟೋಲ್ಡ್

**ದಕ್ಷಿಣ್: ಸೌತ್ ಇಂಡಿಯನ್ ಮೈತ್ಸ್ ಅಂಡ್ ಫ್ಯಾಬ್ಲೆಸ್ ರೆಟೋಲ್ಡ್ (ದಕ್ಷಿಣ ಭಾರತದ ಪುರಾಣಗಳು ಮತ್ತು ನೀತಿಕಥೆಗಳು)** ದಕ್ಷಿಣ ಭಾರತದ 15 ಜಾನಪದ ಕಥೆಗಳ ಸಂಗ್ರಹವಾಗಿದೆ. ಇದನ್ನು ನಿತಿನ್ ಕುಶಾಲಪ್ಪ ಬರೆದಿದ್ದು, ಪಾರಿ ಸತರ್ಕರ್ (ಕಲೆ ಮತ್ತು ಕವರ್ ವಿವರಣೆ) ಮತ್ತು ಇಶಾ ನಗರ್ (ಕವರ್ ವಿನ್ಯಾಸ) ಚಿತ್ರಿಸಿದ್ದಾರೆ ಮತ್ತು ಪಫಿನ್ ಇಂಡಿಯಾ (2023 ರಲ್ಲಿ ಪೆಂಗ್ವಿನ್ ರಾಂಡಮ್ ಹೌಸ್ ಉಪವಿಭಾಗ) ಪ್ರಕಟಿಸಿದೆ. 

ಈ ಪುಸ್ತಕವು ಮಾಂತ್ರಿಕರು, ದೇವತೆಗಳು, ಯಕ್ಷಯಕ್ಷಿಣಿಯರು, ಪ್ರಾಣಿಗಳು, ಹಳ್ಳಿಯ ಜನರು, ಬೇಟೆಗಾರರು, ರಾಜರು ಮತ್ತು ರಾಣಿಯರ ಕಥೆಗಳನ್ನು ಹೊಂದಿದೆ. ಈ ಪುಸ್ತಕದಲ್ಲಿನ ಜಾನಪದ ಕಥೆಗಳು ಪುಸ್ತಕಗಳು, ಸ್ಥಳೀಯ ದೇವಾಲಯಗಳಲ್ಲಿ ಹಾಡಿದ ಹಾಡುಗಳು, ಪ್ರಾದೇಶಿಕ ಭಾಷೆಗಳ ಪದ್ಯಗಳು, ಜನಪ್ರಿಯ ಜಾನಪದ ಕಥೆಗಳು, ಚಲನಚಿತ್ರಗಳು ಮತ್ತು ಕಾಮಿಕ್ ಪುಸ್ತಕಗಳ ಪುನರಾವರ್ತನೆಗಳಿಂದ ಪಡೆದ ವೈವಿಧ್ಯಮಯ ಮೂಲಗಳನ್ನು ಆಧರಿಸಿವೆ.

## ವಿಮರ್ಶೆಗಳು 
## ಉಲ್ಲೇಖಗಳು
ಆಟಿ ಸೊಪ್ಪು

**ಆಟಿ ಸೊಪ್ಪು** ಎಂದರೆ ಆಟಿ ತಿಂಗಳಲ್ಲಿ ಉಪಯೋಗಿಸುವ ಸೊಪ್ಪು. ಇದ್ರಲ್ಲಿ ಹೇರಳವಾಗಿ ಮದ್ದಿನ ಅಂಶಗಳು ಇವೆ. ಈ ಸೊಪ್ಪು ಕೊಡಗುಕೊಡಗು, ಮಲೆನಾಡು ಆ ಕಡೆಗಳಲ್ಲಿ ಕಾಣ ಸಿಗುತ್ತವೆ.ಅಲ್ಲಿ ಎಲ್ಲಾ ಮನೆಗಳಲ್ಲಿ ಆಟಿ ಸೊಪ್ಪಿನ ಪಾಯಸದ್ದೆ ಘಮ. ಈ ಸೊಪ್ಪನ್ನು ಆಟಿ ತಿಂಗಳ ೧೮ ನೀ ದಿನ ಉಪಯೋಗಿಸುತ್ತಾರೆ. ಆ ದಿನ ಅದರಲ್ಲಿ ಮದ್ದಿನ ಅಂಶ ಸೇರಿ ಇರುತ್ತದೆ. ಈ ಸೊಪ್ಪನ್ನು ನೀರಲ್ಲಿ ಹಾಕಿ ಕಿವುಚ್ಚಿದರೆ ಕಡು ನೀಲಿ ಬಣ್ಣ ಬಿಡ್ತಾದೆ. ಈ ಸೊಪ್ಪಳ್ಳಿ ಆಟಿ ತಿಂಗಳ ಸುರುವಿನಿಂದ ಒಂದೊಂದು ರೀತಿಯ ಮದ್ದಿನ ಅಂಶ ಸೇರುತ್ತದೆ. ಅಂತ ಹಿರಿಯರ ಮಾತು.ಬಾಕಿ ಸಮಯದಲ್ಲಿ ಈ ಸೊಪ್ಪಿಗೆ ಯಾವುದೇ ರೀತಿಯ ಪರಿಮಳ ಹಾಗೂ ಕಿವುಚಿದರೆ ನೀಲಿ ಬಣ್ಣ ಅದೆಲ್ಲ ಇರುವುದಿಲ್ಲ. ಕರ್ಕಾಟಕ, ಕಕ್ಕಡ ಎಂದರೆ ಆಟಿಆಟಿ ತಿಂಗಳು.

## ಆಟಿ ಸೊಪ್ಪಿನ ಉಪಯೋಗ
ಮೂರಡಿ ಏತ್ತರ ಬೆಳೆಯುವ ಈ ಗಿಡಕ್ಕೆ ಆಟಿ ತಿಂಗಳ ಸುರುವಿನಿಂದ ನಾನಾ ರೀತಿಯ ಮದ್ದಿನ ಅಂಶಗಳು ಸೀರುತ್ತವೆ. ಕೊಡಗಿನಲ್ಲಿ ಸಾಕಷ್ಟು ಮದ್ದಿನ ಗಿಡಗಳ ಪ್ರಬೇಧ ಗಳಿವೆ. ಆದರೇ ಅದರಲ್ಲಿ ಮುಖ್ಯ ವಾದುದು 'ಆಟಿ ಸೊಪ್ಪು '. ವೈಜ್ಞಾನಿಕವಾಗಿ  ಜಸ್ಟೀಸಿಯ ವೈನಾಡೆನ್ನಿಸ್ ಎಂದು ಕರೆಯುವ ಈ ಗಿಡ ಜಿಲ್ಲೆಗಳಲ್ಲಿ ಕಾಡಲ್ಲಿ, ಕಾಫೀ ತೋಟಗಳಲ್ಲಿ ಕಾಣ ಸಿಗುತ್ತವೆ. ಈ ಸೊಪ್ಪು ಆಟಿ ತಿಂಗಳ ೧೮ನೀ ದಿನದಂದು ಪರಿಮಳ ಬರುತ್ತದೆ.ಆ ಸಮಯದಲ್ಲಿ ಆ ಸೊಪ್ಪಿನಲ್ಲಿ ವಿವಿಧ ರೀತಿಯ ಖಾದ್ಯ ಗಳನ್ನು ಮಾಡುತ್ತಾರೆ. ಇದರ ರಸ ಕುಡಿದರೆ ಶರೀರದ ಎಲ್ಲಾ ರೋಗಗಳು ದೂರ ಆಗುತ್ತದೆ. ಎಂಬ ನಂಬಿಕೆ ಹಿರಿಯರದ್ದು. ಅದು ಈಗಲೂ ಆಚರಣೆಯಲ್ಲಿ ಇದೆ.

## ಆಟಿ ಸೊಪ್ಪಿನ ಮದ್ದಿನ ಗುಣಗಳು 
ಆಟಿ ಸೊಪ್ಪಿನ ರಸ ಕುಡಿದರೆ ಶೀತ, ಜ್ವರ, ಎಲ್ಲಾ ಕಡಿಮೆ ಆಗುತ್ತದೆ. ಕಾರಣ ಆಟಿ ತಿಂಗಳಲ್ಲಿ ಜೋರು ಮಳೆ ಬರುವ ಕಾರಣ ಜನರಿಗೆ ಹೆಚ್ಚಾಗಿ ಶರೀರದಲ್ಲಿ ಶೀತ ಅಗ್ತಾ ಇರುತ್ತದೆ. ಆ ಟೈಮಲ್ಲಿ ಗದ್ದೆಯಲ್ಲಿ ನಾಟಿ ಮಾಡಿ ಶರೀರದಲ್ಲಿ ಇರುವ ರೋಗ ನಿರೋದಕ ಶಕ್ತಿ ಕಡಿಮೆ ಆಗಿರುತ್ತದೆ. ಆಗ ಈ ಸೊಪ್ಪಿನ ರಸ ಕುಡಿದರೆ ರೋಗನಿರೋದಕ ಶಕ್ತಿ ಹೆಚ್ಚಾಗುತ್ತದೆ. ಮತ್ತು ಶರೀರ ಬಿಸಿ ಆಗಲಿಕ್ಕೆ ಇದರ ಪಾಯಸ ಮಾಡಿ ಕುಡಿಯುತ್ತಾರೆ.
## ಉಲ್ಲೇಖ 
ವರ್ಗ:ತುಳುನಾಡಿನ ಸಂಸ್ಕೃತಿ
ವರ್ಗ:ಅಹಾರ ಪದಾರ್ಥಗಳು